EK dala prve preporuke za bolju zaštitu novinara - NUNS\nEvropska komisija predstavila je 16. septembra prve preporuke za poboljšanje bezbednosti novinara i drugih medijskih profesionalaca. Predložene mere imaju za cilj, između ostalog, bolju zaštitu novinara tokom demonstracija, veću bezbednost na internetu i posebnu podršku novinarkama.\n„Novinari su se proteklih godina suočavali sa sve većim brojem napada, uključujući ubistva u najtragičnijim slučajevima“, saopštila je EK i navela da je kriza zbog kovida-19 dodatno otežala njihov rad, jer su im smanjena primanja i ograničeno kretanje.\nIzmeđu ostalog se poziva na kreiranje nezavinsnih nacionalnih službi za podršku, uključujući telefonske linije za pomoć, pravne savete, psihološku podršku i skloništa za novinare i medijske profesionalce koji su izloženi pretnjama.\nPotpredsednica EK za vrednosti i transparentnost Vera Jurova izjavla je da je pandemija istakla ključnu ulogu novinara u informisanju građana i hitnu potrebu da vlasti urade više da ih zaštite, navodi se u saopštenju EK.\n„Nijedan novinar ne bi trebalo da umre ili da bude povređen zbog svog posla. Moramo da podržimo i zaštitimo novinare: oni su od suštinske važnosti za demokratiju. Danas pozivamo članice da preduzmu odlučne akcije da EU učine sigurnijim mestom za novinare“, rekla je Jurova.\nKomesar za unutrašnje tržište Tjeri Breton rekao je da se sa razvojem i prilagođavanjem medijske industrije menjaju i pretnje sa kojima se novinari suočavaju u obavljanju svog posla i da su onlajn pretnje nova realnost.\n„Medijske slobode i pluralizam su u srži vrednosti EU i moramo ih aktivno braniti“, kazao je Breton.\nNapadi na novinare su se 2020. najčešće dešavali na demonstracijama, navodi se u saopštenju EK, te se preporučuje redovna obuka organa za sprovođenje zakona da bi se novinarima omogućilo da rade bezbedno i bez ograničenja tokom takvih događaja.\n„Saradnja sa predstavnicima novinarama je ključna za odlučivanje o najprikladnijim merama, na primer kada je u pitanju vizuelna identifikacija medijskih radnika“, saopštila je EK, a jedna od preporuka je i određivanje oficira za vezu koji bi pre planiranih protesta obaveštavao novinare o mogućim rizicima.\nKada je u pitanju onlajn bezbednost, Komisija zbog podsticanja na mržnju, pretnji fizičkim nasiljem, rizika sajberbezbednosti i nezakonitog nadzora preporučuje bolju saradnju između onlajn platformi i organizacija sa stručnim znanjem u rešavanju pretnji novinarima.\n„Relevantna nacionalna tela za sajberbezbednost bi trebalo, na zahtev, da pomognu novinarima koji traže da se utvrdi da li su njihovi uređaji ili onlajn nalozi kompromitovani“, dodaje se.\n„Žene novinarke se više suočavaju s pretnjama nego njihove muške kolege, a 73% njih je reklo da je doživelo onlajn nasilje tokom svog rada“, saopštila je EK, pozivajući članice da podrže inicijative čiji je cilj osnaživanje novinarki, profesionalaca iz manjinskih zajednica i novinara koji izveštavaju o pitanjima ravnopravnosti.\nČlanice takođe treba da povećaju transparentnost i efikasno izveštavanje o napadima i diskriminaciji tih novinara, kao i da im pruži informacije kako da traže pomoć i podršku.\nČlanice će o merama za sprovođenje preporuka izvestiti Komisiju 18 meseci nakon njihovog usvajanja.\nKomisija je 16. septembra takođe objavila novi poziv za podnošenje predloga u oblasti slobode medija i istraživačkog novinarstva, u okviru kojeg je dostupno 3,75 miliona evra.\nBezbednost, Evropska komisija, kovid-19, Novinari, Preporuke\nSJ: Srpski i albanski novinari napadnuti i ometani u radu na severu Kosova\nDemonstranti su u nekoliko navrata prilazili Ivanu Mitiću, novinaru portala KoSSev, i pokušavali da ga spreče da snima događaje na ulicama. Pitali su ga zašto\nU više navrata im je rečeno da prestanu da snimaju, dok je nešto posle devet časova jedan od demonstranata pokušao da uzme telefon novinaru i\nOvogodišnja laureatkinja je, sasvim zasluženo, novinarka KRIK-a Dragana Pećo. Kao učesnik ove panel diskusije odlučio sam da ovom pitanju pristupim iz perspektive univerzitetskog profesora pošto između


Foto: Ilustracija | Poskupljuje struje za industrijske proizvođače u Srpskoj\nSrna 22.08.2019 17:15\nTREBINJE - Direktor Direkcije za snabdjevanje električnom energijom u Elektorprivredi Republike Srpske Dalibor Šipovac rekao je da je povećana cijena električne energije za industrijske proizvođače, ali da je cijena za domaćinstva ostala nepromijenjena.\n"Pojedinim kategorijama kupaca cijene električne energije djelimično su uvećane, a to su proizvođači električne energije, veletrgovine i slično. Riječ je o 200 kupaca. Cijena električne energije sa najavljenim uvećanjem je u prosjeku 38 evra po megavat-času", rekao je Šipovac novinarima.\nOn je naveo da i pored uvećanja ove cijene nisu tržišne, nego su značajno niže.\n"Kategorije bolnica, vodovoda i velika većina privrednih subjekata nisu obuhvaćena povećanjem", rekao je Šipovac.\nOn je naveo da je neminovan proces otvaranja tržišta električne energije sa kojim Republika Srpska kasni već par godina.\nKako je objasnio, s tim u vezi u skladu sa Trećim energetskim paketom, zakonom o električnoj energiji, izdatim licencama od Regulatorne komisije za energetiku Srpske, matično preduzeće od elektrodistributivnih preduzeća preuzima snabdijevanje kupaca na naponskim nivoima od 110, 35 i 10 kilovata po tržišnim uslovima.\n"Ugovore smo ponudili prema 1.073 kupca i isti su u fazi potpisivanja. Kupci mogu slobodno da biraju snabdjevača na tržištu i nisu u obavezi da prihvate ponudu Elektroprivrede Republike Srpske", rekao je Šipovac.\nOn je dodao da su ugovori ponuđeni na period od 1. septembra do 31. decembra.\n"Prema našim saznanjima u Federaciji BiH ta cijena je veća za više od 30 odsto, a u Srbiji za više od 50 odsto. Cijena na berzama električne energije je preko 60 evra po megavat-času", rekao je Šipovac.\nOtvoren drugi sajam zavičaja\nPrivreda ostvarila pozitivne rezultate u 2019. godini\n"Sajam zavičaja" u Novom Sadu


utorak, 11 decembar 2012 08:47\nNovom pobedom košarkaši našeg tima stigli su do šestog trijumfa u šampionatu i deobe sedme i osme pozicije na tabeli KLS. Direktor KK Borac Mozzart Sporta, Marko Ivanović, prezadovoljan je subotnjom duplom pobedom nad kadetskom i seniorskom selekcijom Vojvodine.\n„Prvo su kadeti bili uspešniji od vršnjaka iz Novog Sada da bi prvi tim odigrao najbolju utakmicu u dosadašnjem toku sezone i savladao favorizovane goste“, ističe Ivanović. „Trijumf dobija na težini ako se zna da smo imali četvoricu rekovalescenata a da Vojvodina konkuriše za plasman u Super Ligu. Novosađani imaju odličan tim, veliki budžet i sigurno nije lako dobiti takvog rivala“.\nStrana 276 od 307


Vidović: Novi aranžman sa MMF ako uslovi budu prihvatljivi | Banjaluka.net\nMinistar finansija u Vladi Republike Srpske Zora Vidović izjavila je danas da će Srpska ući u novi aranžman sa Međunarodnim monetarnim fondom /MMF/ ako uslovi budu prihvatljivi.\n“Danas imamo isti broj radnika kao što smo imali u februaru, što mnogo znači za Republiku Srpsku”, zaključila je Vidovićeva.\nIstočno Sarajevo učiniti respektabilnim, zbog značaja za cijelu Srpsku\nMinistar finansija Republike Srpske Zora Vidović izjavila je danas u Istočnom Sarajevu da ovaj grad mora biti napravljen respektabilnim, jer nije značajan samo za ovaj dio Republike, već za cijelu Srpsku.\nPrema njegovim riječima, Vlada Republike Srpske odobrila je 500.000 KM za sufinansiranje “Lota tri” – izgradnja pozorišta, konkretno za nabavku audio, video i druge opreme, koja je potrebna za njegovo opremanje.\n“Istakli smo problem preduzeća `Mofas`, koje posluje u našoj lokalnoj zajednici, a čiji su problemi vezani za nedostatak sredstava zbog virusa korona. U okviru razgovora i podrške koju Vlada Republike Srpske pruža privredi ove godine, za koju je izdvojeno 92 miliona KM kroz Kompenzacioni fond, a samo 110 miliona KM pomoći je otišlo za zdravstvo, dobili smo uvjeravanje da će se u tom dijelu naći i privredni subjekti sa područja naše opštine”, rekao je Ćosić.


Ovo su udobne i jednostavne kombinacije koje možete nositi ovog leta – Savršena\nUdobna, lepa i kvalitetna odeća je ono što nam je svima potrebno!\n“Odelo čini čoveka” – mnogi se vode ovom parolom i dopuštaju da im modni trendovi diktiraju način oblačenja. Međutim, postoje ljudi kojima je udobnost na prvom mestu jer im je to važno i na fizičkom i na emotivnom nivou.\nNeki komadi odeće mogu da izgledaju jako dobro, ali ako se ne osećate prijatno i udobno u njima, koja je svrha oblačenja iste? Ako nosite odeću koja vam je preuska ili neadekvatna, osećaćete se nervozno zbog toga, nameštaćete je konstantno i zbog toga možete ostaviti loš utisak.\nUkoliko ste propustili >>> Sport casual look – da li znate šta je to?\nUdobno i jednostavno treba da postanu ključne reči kada je oblačenje u pitanju. Svi volimo da nosimo stvari koje nas ne sputavaju u, na primer, vezivanju pertli ili trčanju za autobusom. Isto tako, ne volimo da izgledamo neuredno i obično.\nUkoliko je i vama udobnost na prvom mestu dok birate šta da obučete ili kupite od odeće, svideće vam se nova Ellesse kolekcija za proleće/leto 2015, koja je namenjena onima koji cene moderan dizajn i dobar kvalitet.\nKolekcija za muškarce i žene pod nazivom Fresh mornings – City evenings je opravdala tradiciju dužu od pola veka da su lepota i udobnost imperativ savremenog stila života, kako u jutarnjim tako i u večernjim satima, dok vežbamo, učimo, radimo, šetamo, ili se u večernjim satima zabavljamo sa prijateljima.\nŽenskom kolekcijom dominiraju živopisni printovi i pastelne boje kao sto su roze, žuta, ljubičasta i slično. Sa druge strane, muški deo kolekcije karakterišu jarke boje kao što su narandžasta, plava i zelena dok su sa posebnom pažnjom kreirani krojevi prilagođeni savremenom muškarcu.\nI zapamtite, dobre naočare za sunce će svaki vaš stil podići na viši nivo.\nDa biste se uverili u pravi kvalitet Ellesse brenda, posetite multibrend prodavnice Sport Vision i Planeta, koje su prisutne u gotovo svim gradovima Srbije… ili pogledajte deo asortimana na Sport Vision i Planetinoj online prodavnici.\nTags: Izdvajamo, lepota, moda, sponzorisan tekst, udobnost


Gradonačelnik najavio tri nova vrtića - www.lobi-info.rs\nJovana I. 24. septembra 2015., 10:59 5.8k Views\nGradonačelnik je izjavio da grad želi da za svako dete bude mesta u vrtićima te da će se zbog toga u Beogradu do kraja godine podići još tri obdaništa.\nOn je dodao i: „Ako to znači da ćemo sa privatnicima razgovaratii da oni otvore privatni vrtić u blizini, radićemo i na tome. Pozivam građane da mi pošalju tu inicijativu“.\nLeva obala Dunava u Beogradu već godinama muku muči sa vrtićima na svojoj teritoriji. Svake godine suočeni smo sa nedovoljnim brojem mesta u obližnjim obdaništima a roditelji te muke najbolje poznaju.\nI pored najavljenog povećanja kapaciteta u vrtićima na levoj obali prethodne godine, pojedini roditelji opet nisu uspeli regularno upisati svoje dete.\nPočetkom avgusta imali smo vest da će u Beogradu biti dovoljno mesta za svako dete koje želi u obdanište. Međutim, već sredinom septembra brojke su pokazale drugačije.\nMi se iskreno nadamo da će jedan od ova tri vrtića koja je gradonačelnih najavio biti podignut na levoj obali. Imamo prostora, imamo dece a ako treba slati i dopis, i to ćemo uraditi.\nPrethodna objava Građani Ovče u petak ceo dan bez vode\nSledeća objava Posetite najveću interaktivnu izložbu o Mihajlu Pupinu


Testiranje prvog bh respiratora obaviti će se u Engleskoj | Krajina.BA\nTestiranje prvog bh respiratora obaviti će se u Engleskoj\nGradačački bh inžinjeri iz TMD Group napravili su prvi respirator koji će u srijedu biti poslan na testiranje u Englesku.\nU aprilu je započela konstrukcija prvog bosanskohercegovačkog respiratora iz navedene kompanije kako bi se dao konkretan doprinos u borbi protiv panedemije koronavirusa.\nOva kompanija primarno dolazi iz sektora autoindustrije.\nNa izradi ovog respiratora radilo je oko četrdesetak bh inžinjera, a bili su uključeni i drugi stručnjaci sa univerzitetskog kliničkog centra Tuzla.\nU Engleskoj će se obaviti testovi na umjetnom pacijentu što bi trebalo rezultirati potvrdom o upotrebljivosti što je potrebno kako bi se išlo dalje u pravcu certifikacije.\nNakon toga slijedi zakonska regulative, usaglašavanje respiratora sa važećim standardima te kreiranje tehničkih fajlova i certificiranje po standardima ISO 13475, a serijska proizvodnja zavisi od testova.\nBez ikakve podrške od strane države u dosadašnjem radu, ova kompanija se nada da će se državne institucijeuključiti sada da se stvari ubrzaju kako bi se ovaj respirator što brže našao na tržištu u nadi da bi time zadovoljili potrebe BiH.\nPrethodni članakCijela Europa zaključana, šta će biti u Bosni i Hercegovini?\nNaredni članakU Blažuju od skladišta napravili spavaonicu migrantskog centra (FOTO)


22.10.2019. 06:53h 22.10.2019. 08:59h\nKanta: Ekipa iz Londona ima samo dve pobede u poslednjih deset utakmica uz čak 21 primljeni gol\nTotenhem ima igrače koji vrede nestvarnih 990 miliona evra! Takav tim primio je sedam golova na domaćem terenu od Bajerna, ispao od trećeligaša u kupu, ponižen od Brajtona, Njukasla, Lestera... Velika kriza drma „pevce“, i to baš pred dolazak Crvene zvezde.\nDa je sudija pokazao na očigledan jedanaestarac za Votford, teško da bi Totenhem uspeo da dođe i do boda.\nOvako, „pevci“ su uspeli da odigraju 1:1 protiv fenjeraša u Premijer ligi. Taj rezultat samo je potvrda velike krize u kojoj se nalazi tim Maurisija Poketina. U poslednjih deset utakmica Totenhem je ostvario samo dve pobede! Neverovatno...\nŠta protiv takvog tima može da očekuje Crvene zvezda? Svakako da će i „pevcima“ morati da krene, ali nadamo se da se to neće desiti baš protiv prvaka Srbije. Možda bi upravo primer igre Votforda mogao da posluži crveno-belima na sutrašnjem meču.\nGosti su prepustili inicijativu rivalu i iz kontranapada napravili Totenhemu mnogo problema. Istorijska šansa je pred Zvezdom, bolji momenat za duel sa finalistom LŠ nisu mogli da imaju.\nKvota da će Zvezda na proleće nastaviti takmičenje u Ligi Evrope, dakle osvojiti treće mesto u grupi trenutno je 2,10, dok je kvota da će biti među prve dve ekipe i nastaviti u Ligi šampiona - okruglo 10! Pogledajte sve kvote kladionice MOZZART za učešće Zvezde u Ligi šampiona.\nKurir.rs/ Miloš Bjelinić Foto: EPA/Andy Rain\nTotenhemCrvena zvezdaLiga šampionafudbalvrednostigrači


Srbija i RS najavile osnivanje zajedničkog parka biosfere na obalama Drine | Portal NA VODI\n„Taj park obuhvatio bi Nacionalni park Drina u Republici Srpskoj, a u Srbiji park prirode Mokra Gora, kao i Nacionalni park Tara“, kazala je ministarka za prostorno uredjenje, gradjevinarstvo i ekologiju Republike Srpske Srebrenka Golić, uoči sastanka sa ministrom zaštite životne sredine Srbije Goranom Trivanom u Beogradu.\nKako je objasnila, Srbija bi trebalo da kod Republičkog zavoda za zaštitu prirode pokrene inicijativu za taj projekat, dok bi Republika Srpska to uradila kod Komisije za zaštitu kulturno-istorijskog i prirodnog nasledja BiH, da bi se kasnije uputio predlog za stavljanje na Uneskovu listu.\n„Mislim da bi taj park bio dobro rešenje, osim za biljni i životinski svet, i za stanovništvo u obe zemlje“, rekla je Golić.\nMinistar zaštite životne sredine Srbije Goran Trivan dodao je da će se zaštita od Uneska tražiti, kako bi se „ti dragoceni predeli“ na bolji način sačuvali i pokazali i ostatku sveta.\n„Za taj projekat biće odredjeni posebni ljudi u oba ministarstva“, rekao je Trivan.\nNa današnjem sastanku trebalo bi da se usaglasi i tekst povelje o čišćenju obala i vodotokova Lima i Drine, jer otpad iz priobalja, istaknuto je, ne ugrožava samo živi svet, već može da ugrozi i rad hidroelektrana u Višegradu u Republici Srpskoj i u Bajinoj Bašti u Srbiji.\nZa rešavanje probleme zbrinjavanja otpada na tokovima te dve reke biće potrebne desetine milona evra.\n„Sa kolegama u Crnoj Gori ćemo stupiti u kontakt i očekujem da ćemo se dogovoriti, ali nije samo reč o toj zemlji, već i našem odnosu prema životnoj sredini i smeću“, rekao je Trivan.\nNa sastanknu ministara ekologije Srbije i Republike Srpske razgovaraće se i o usaglašavanjima zakonodavstva dve zemlje u oblasti zaštite životne sredine sa propisima Evropske unije.\nRafting u Srbiji predstavlja veliki turistički potencijal


VTC | VTC kreirao tekstualni sadržaj za potrebe vebsajta Spa & Resort "Srebrna planina" - VTC\nPisanje kvalitetnih tekstova za vebsajt predstavlja jedan od važnih elemenata promocije vašeg biznisa. Posebno u turističkoj industriji je neophodno imati dovoljno ubedljive tekstove, koji će brzo i lako istaći sve prednosti vašeg proizvoda i motivisati turiste da se odluče baš za vašu ponudu. Finalni proizvod copywriting-a su pitki tekstovi koji jasno komuniciraju sve elemente vaše usluge, odnosno brenda. Međutim, da bi se postigla takva jednostavnost u izraznu, prethodno je neophodno uraditi podrobnu analizu proizvoda, ciljnih grupa, trendova na tržištu i okolne turističke ponude (uključujući i konkurentne) kako bi tekstualni sadržaj bio strukturisan na najbolji mogući i inovativan način.\nVTC je već nekoliko puta angažovan za pisanje tekstova i opisa smeštajnih kapaciteta hotela, hostela i privatnog smeštaja. Upravo je iz tog razloga VTC tim kontaktiran od strane novog turističkog kompleksa na Kopaoniku – Spa & Resort “Srebrna planina”. Za potrebe uspešne promocije ovog velikog kompleksa koji će tokom sezone privlačiti veliki broj turista, VTC je kreirao kompletan tekstualni sadržaj vebsajta. Počevši od opisa pojedinačnih usluga, preko slogana i naslova sekcija, ponuda turističkog kompleksa je predstavljena u skladu sa njegovim duhom.\nRezultat naše aktivnosti možete videti na zvaničnom sajtu turističkog kompleksa Spa & Resort “Srebrna planina”, a ako ste zainteresovani za ovu i ostale ekspertize VTC-a, pogledajte kompletan spisak naših USLUGA.\nTakođe, ukoliko želite moderan vebsajt sa kreativnim rešenjima, rado će vam izaći u susret naši partnetri iz kompanije Norman. Na linku pogledajte njihovu ponudu i odličan portfolio.


Ist Media, Author at Ist Media - Stranica 55 od 55\n04:14: PM ponedeljak 27 septembra, 2021\n„Kiki Lesendrić i Piloti“ na Dan opštine Bor\nPosted by Ist Media - 30. septembra 2015.\nBOR – (Milena Stanojković) Povodom obeležavanja Dana opštine Bor, 3. oktobra, u amfiteatru Doma kulture u 20 sati biće održan koncert grupe „Kiki Lesendrić i Piloti“. Koncert se održava u organizaciji…\nMisija OEBS-a u poseti Negotinu\nPosted by Ist Media - 11. septembra 2015.\nNEGOTIN (IST Media) Predstavnici Misije OEBS-a, na čelu sa Majklom Ujehara, zamenikom šefa misije OEBS-a u Srbiji, posetili su Negotin i sastali se sa predsednikom opštine Jovanom Milovanovićem. Na sastanku…\nDesetogodišnjica saradnje Regionalne kancelarije za prekograničnu saradnju Srbije i Rumunije\nPosted by Ist Media - 2. septembra 2015.\nKLADOVO (IST Media) Svečanost povodom desetogodišnjice rada Regionalne kancelarije za prekograničnu saradnju Srbija- Rumunija održana je 1. septembra u 10 časova u Muzeju Umetnosti u Temišvaru. Izvršni direktor Regionalne kancelarije…\nDonacija grada Beča opštini Kladovo\nPosted by Ist Media - 1. septembra 2015.\nKLADOVO (IST Media) U gradskoj većnici u Beču uručena je donacija komunalnih i vatrogasnih vozila koju su predstavnici ovog grada uručili opštini Kladovo. Donaciju čine vatrogasno vozilo, dva komunalna vozila za…\nNovi domovi za tri porodice u Tekiji\nPosted by Ist Media - 17. jula 2015.\nKLADOVO (IST Media) Tri porodice koje su tokom septembarskih poplava u Tekiji ostale bez krova nad glavom, dobile su nove domove, zahvaljujući donaciji francuske ambasade. Izgradnju dva objekta od 60…\nPoseta francuske delegacije opštini Kladovo\nPosted by Ist Media - 9. jula 2015.\nKLADOVO (IST Media) Predsednik opštine Kladovo, Dragan Budujkić ugostio je Erika Orsena, prof. ekonomije i specijalistu za pitanja vode i Bertrana Porkea, direktora strategije na reci Ron na sastanku održanom povodom saradnje…\nSaradnja sa Rumunijom u oblasti kulture\nPosted by Ist Media - 3. jula 2015.\nKLADOVO (IST Media) Delegacija Rumunije na čelu sa Emijilom Mihailesku, menadžerkom Centra za kulturu u oblasti okruga Mehedinci, posetila je opštinu Kladovo povodom ostvarivanja saradnje u oblasti kulture. Tim povodom…\nPomoć Vlade Japana za sanaciju objekata i obnovu vodotokova drugog reda\nPosted by Ist Media - 25. juna 2015.\nKLADOVO (IST Media) Vlada Japana će preko Programa Ujedinjenih nacija za razvoj, finansirati sanaciju objekata oštećenih u septembarskim poplavama, dok će značajnija finansijska sredstva izdvojiti i za obnovu vodotokova II reda,…\nLokalna samouprava i privrednici: Poboljšanje uslova za poslovanje\nPosted by Ist Media - 24. juna 2015.\nKLADOVO (IST Media) Predstavnici lokalne samouprave, na inicijativu opštinskog rukovodstva, održali su sastanak sa kladovskim privrednicima u nameri da se ojača saradnja, obezbede bolji uslovi za poslovanje i reše eventualni…\nKonsultativni sastanak sa Austrijskom razvojnom agencijom\nPosted by Ist Media - 6. juna 2015.\nNEGOTIN (IST Media) Predstavnici Austrijske razvojne agencije održali su konsultativni sastanak sa rukovodstvom opštine Negotin. Menadžer programa „Socio-ekonomski razvoj u regionu Dunava“ Milan Polak zajedno sa predstavnicima opštine Negotin…


Rezultati pretrage za: Superliga\nMečevima 35. kola nastavlja se takmičenje u Superligi Srbije, a šampion Crvena zvezda od 18 časova ima priliku da pobedom nad ekipom Mladosti iz Lučana na svom terenu dođe do nove titule i prišije treću zvezdicu na svoj grb. Partizan u isto vreme igra na svom terenu protiv kruševačkog Napretka veoma bitan meč u borbi za mesto koje vodi na evropsku scenu.\nZvezda u Novom Sadu, Partizan i Mladost za Evropu\nNakon uskršnjih praznika i mini-pauze nastavlja se Superliga Srbije utakmicama vanrednog 4. kola plej-ofa i plej-auta, lider prvenstva Crvena zvezda danas gostuje Vojvodini u Novom Sadu, dok Partizan i lučanska Mladost u Humskoj vode borbu za izlazak u Evropu.\nFudbaleri Radničkog i Partizana sastaju se u Nišu u derbiju 2. kola plej-ofa Superlige, dok lider Crvena zvezda gostuje na Banovom brdu ekipi Čukaričkog.\nSavić: A Borjan govorio da će pre mene biti strelac\nPartizan prekinuo crnu seriju, Tošić srušio Čukarički\nFudbaleri Partizana pobedili su ekipu Čukaričkog 3:2 (1:1) u derbiju 29. kola Superlige.\nZvezda savladala Bačku, prvenac Savića\nFudbaleri Crvene zvezde savladali su Bačku u Bačkoj Palanci 3:1 (2:1) u utakmici 29. kola Superlige Srbije. Zvezda je povela u sedmom minutu golom Milana Pavkova, posle sporne situacije, a četiri minuta kasnije Vujadin Savić postigao je prvenac u crveno-belom dresu.\nZvezda čeka Mačvu, Milošević debituje u Kruševcu\nFudbaleri Crvene zvezde u 28. kolu Superlige dočekaće u subotu Mačvu, dok će Partizan, sa novim trenerom Savom Miloševićem, dan kasnije gostovati Napretku u Kruševcu.\nZvezda ubedljiva protiv Zemuna, bod za Vošu u Kruševcu\nFudbaleri Crvene zvezde ubedljivo su pobedili Zemun sa 4:0 (2:0) na proslavi 74. rođendana na stadionu "Rajko Mitić" u 26. kolu Superlige Srbije.\nSL: Derbi u Novom Sadu, Zvezda u Surdulici, Partizan čeka Proleter\nUtakmicom u Novom Sadu između fudbalera Vojvodine i niškog Radničkog otvara se 23. kolo Superlige Srbije.


‘Samo da nastavimo u ovakvom ritmu’: U februaru je stigao u Partizan, i već je postao miljenik Grobara – mladi Terzić…\nMomak koji je iz ekipe IMT-a došao u Partizan početkom februara, postao je poslednjih meseci miljenik publike. Mladi Nikola Terzić koristi na terenu svaku šansu koju mu ukaže trener Aleksandar Stanojević i svom timu obezbeđuje sigurnost u igri… »\nKrilni fudbaler crno-belih je bio glavni akter u pobedi svog tima u Bačkoj Topoli. Krilni fudbaler crno-belih je bio glavni akter u pobedi svog tima u Bačkoj Topoli. Nije Partizanu bilo lako da posle dva i po dana od napornog susreta u Konferencijskoj… »\nPartizan ima samo jedan poraz u tekućoj sezoni. Momak koji je iz ekipe IMT-a došao u Partizan početkom februara, postao je poslednjih meseci miljenik publike. Mladi Nikola Terzić koristi na terenu svaku šansu koju mu ukaže trener Aleksandar… »\nCrno-beli su uspeli da odnesu tri boda iz Bačke Topole protiv TSC-a. Uspeli su fudbaleri Partizana da posle preokreta dođu do jako važnih bodova na gostovanju TSC-u. Nije crno-belima bilo nimalo lako u Bačkoj Topoli, naprotiv, ali su golovima Rikarda… »\nfoto: AP Rukometaši crno-belih plasirali su se u treće kolo Evrokupa i pored poraza u revanšu u Luksemburgu od Beršema sa 31:30 (13:16), a na toj utakmici bio je i veliki broj navijača beogradskog kluba. Sjatili su se iz mnogih krajeva Evrope… »\nMadar oduševio navijače sa 23 poena, crno-beli deklasirali Slovence. Košarkaši Partizana potvrdili su moć i u meču sa Krkom, koju su totalno razbili u meču 5. kola Regionalne lige, ponizili kao retko kojeg rivala dosad, za nastavak maksimalnog niza… »\nNa današnji dan odigran je 139. večiti. Ova utakmica je igrana na Marakani u okviru 9. kola Superlige u sezoni 2010/11. Partizan je pobedio Crvenu zvezdu sa 1:0, golom Almamija Moreire u šestom minutu utakmice, ali u centru pažnje bio je Vladimir… »\nPokušavam da budem van svih priča! Žoc posle ubedljive pobede pričao o temi koja zanima sve grobare: Verujem ljudima iz…\nPartizan je u 5. kolu ABA lige potpuno uništio Krku u dvorani Aleksandar Nikolić, a osim što je mogao da bude isključivo zadovoljan, Željko Obradović, trener crno-belih imao je o čemu da priča nakon meča. Partizan je do pete pobede u regionalnom… »\nMladi plejmejker pokazao zbog čega je Obradović insistirao da se dovede letos. Utakmica sa Krkom, koja je bila najočitija demonstracija sile Partizana, "izbacila" je u prvi plan 20-godišnjeg Jama Madara, koji se ozbiljno kandidovao da postane novi… »\n''Grobari'' u transu, pljušte komentari na Tviteru!\nImaju za to i dobar razlog, njihov tim je večeras u ''Pioniru'' deklasirao Krku sa 92:45 u petom kolu AdmiralBet ABA lige i još jednom pokazao da iz meča u meč sve više napreduje. Tokom prvog poluvremena, navijače Partizana oduševio je Kevin Panter… »\nNova pre 41 minutajoš 2 povezane


Veber: Mini Šengen način da Rama dobije političke poene • RTK\nVeber: Mini Šengen način da Rama dobije političke poene\n"Razumem mini-Šengen inicijativu Edija Rame kojem su posle blokiranja otvaranja pregovora o pristupanju EU potrebni politički poeni", rekao je u intervjuu za Gazetu Express analitičar Bodo Veber i dodao da, međutim, Rama u toj inicijativi ne može predstavljati interese Kosova budući da je taj kredibilitet izgubio zagovarajući ideju razmene teritorija.\n„U potpunosti razumem potrebu premijera Edija Rame za uspehom, imajući u vidu loš uticaj Francuske na blokadu zelenog svetla EU da se otvore pregovori sa Albanijom“, rekao je Veber.\nDodaje da je na kosovskim vlastima da odluče o uključivanju u formiranje balkanskog Šengena, ali dodaje da inicijatore treba pitati da li je Kosovo pozvano da se pridruži.\n„Ali ću barem ja postaviti pitanje trojici aktuelnih „članova“ mini Šengena, počevši od Beograda, da li se Kosovo poziva da se pridruži sa namerom, npr. da ukloni trgovinske vancarinske barijere, ili da bi se primenili neispunjeni delovi sporazuma o slobodnom kretanju ljudi u sklopu tehničkog dijaloga Kosovo-Srbija“, navodi on.\nUpitan o tome da li Kosovo treba da se suprotstavi inicijativi koju podržava SAD, navodi da se Kosovo već oduprelo jednoj ideji Stejt Departmenta – razmeni teritorija – što ocenjuje kao pozitivno za Kosovo.\n„Bilo je više nego dobro, čak od velike važnosti za Kosovo što se oduprelo pritisku Trampove administracije o razmeni teritorija. U ovom konkretnom slučaju ne verujem da će mišljenje Stejt Departmenta imati važnu ulogu ili uticaj na odluku Kosova da se priključi inicijativi“, rekao je Veber.\nVeber je skeptičan i po pitanju toga koliko više uspeha može ostvariti Ramina, Zaevova i Vučićeva inicijativa u odnosu na već postojeće formate saradnje na Zapadnom Balkanu, uključujući CEFTA sporazum.\nTrenutno na lečenju 140 pacijenata inficiranih koronavirusom\nSpecijalni sud pozvao još jednog pripadnika OVK\n"Kosovski test na COVID-19 nije priznat u Nemačkoj"\nPopović i Rajli o koronavirusu i bezbednosnoj situaciji


Jedro | Bar, Crna Gora - Pozitivne kursne razlike pune kasu Barske plovidbe\n“Finansijski rezultat, kao razlika finansijskih prihoda i rashoda, nastao je obračunom kursnih razlika na kredit od Eksim banke u iznosu od 46,4 miliona dolara, kao i knjiženjem kamate po ovom kreditu”, rekao je Paunović za Pobjedu.\nOn je dodao da rashodi kamata za prvih devet mjesec iznose 613 hiljada eura, pozitivne kursne razlike 4,76 miliona eura, a negativne 329,4 hiljade eura-\nU razgovoru za Pobjedu, Panunović je naveo da “bilans novčanih tokova pokazuje značajna akumulirana sredstva, što obezbjeđuje likvidnost i pruža relativnu sigurnost poslovanja”.\nOn je dodao da Barska plovidba ostvaruje poslovne prihode po osnovu iznajmljivanja brodova "Bar" i "Budva", izdavanja poslovnih prostora, restorana i jaht kluba i agentiranjem broda "Dubrovnik" riječke Jadrolinije.\nOn je rekao da dosadašnje obaveze po osnovu kamata na kredit kod kineske Eksim banke, koji su uzeli prije pet godina za izgradnju brodova "Bar" i "Budva", izmirene po planu otplate.\n“Naše naredne značajne obaveze prema Eksim banci su kamata od 474 hiljade eura koja dospijeva 21. januara naredne godine i prva rata kredita od dva miliona, koja dospijeva 21. jula naredne godine. U prethodnih godinu uspjeli smo da akumuliramo značajna finansijska sredstva iz kojih se mogu isplatiti dvije naredne obaveze prema Eksim banci, a daljim akumuliranjem sredstava iz tekućeg poslovanja moći ćemo izmiriti i naredne rate, od kojih prva dospijeva u januaru 2019. godine”, rekao je Paunović za Pobjedu i dodao da je brod "Bar" u luci Kakinada u Indiji, gdje ukrcava uvrećanu rižu, a potom plovi za Dakar, Senegal.\n“Brod "Budva" je u plovidbi preko Atlantskog okeana prema bunker poziciji Recalada u Argentini. Nakon bunkera goriva brod ide u luku San Lorenco u Argentini, radi ukrcaja sojine prerađevine, a potom na iskrcaj u Irak”, rekao je Paunović.


Izvor: OkRadio.rs, 25.Jun.2019, 13:13\nSrpski fudbaler Sergej Milinković-Savić dogovorio je lične uslove sa Pari Sen Žermenom, prenosi Kalčomerkato. Navodno, Sergej će sa Svecima potpisati petogodišnji ugovor vredan 25 miliona evra. Isti izvor piše da su već dogovoreni lični uslovi, a da se očekuje da se uskoro Lacio i PSŽ usaglase o visini obeštećenja. Prethodnih dana pisalo se da je francuski šampion spreman da ponudi i 75 miliona evra. Naime, sportski direktor Leonardo izrazio je veliku želju da u klub dovede Srbina i čini se da od toga neće odustati. Sergej je prošle sezone osvojio Kup sa Lacijom, a proglašen je i najboljim veznim fudbalerom Serije A. Uprava nebskoplavih...\nSportske.net: Pao dogovor, Junajted na pragu drugog pojačanja!\nTrener Brazilac, direktor Brazilac, prvo pojačanje - Brazilac!\nBrazilski fudbaler Žan Lukas potpisao je danas ugovor sa francuskim Lionom...Brazilac je došao iz Flamenga i prvo je pojačanje sedmostrukog šampiona Francuske u letnjem prelaznom roku...Klub nije saopštio detalje, a francuski mediji preneli su da je transfer vredan osam miliona evra...Lukas je prvi...


? Makron odbio pružiti Putinu dokaze o upotrebi kemijskog oružja, kaže da je to .... tajna -- Gospodari lutaka -- Sott.net\n? Makron odbio pružiti Putinu dokaze o upotrebi kemijskog oružja, kaže da je to .... tajna\nFrancuski predsjednik Emanuel Makron (Emmanuele Macron) odbio je Vladimiru Putinu pružiti obavještajne podatke koji dokazuju navodnu krivicu Damaska za incident u Dumi.\nTo je izjavio ruski ministar vanjskih poslova Sergej Lavrov.\nMakron koji je "javno govorio o nepobitnom dokazu, koji potkrepljuje da je režim sirijskog predsjednika Bašara el-Asada upotrijebio hemijsko oružje u sirijskoj Dumi", jučer je razgovarao telefonom s Putinom, rekao je Lavrov.\nTokom razgovora, ruski predsjednik je pomenuo da te činjenice, prema francuskim liderima, postoje i zatražio da "budu podijeljene", naveo je Lavrov.\n- Jer, ako je to tačno, mi bismo bili prvi koji bi bili odlučni da spriječimo takvu ilegalnu aktivnost kao što je upotreba hemijskog oružja, nastavio je Lavrov.\nLavrov je kazao da je Putin na to dobio sljedeći odgovor:\n- To je tajna. Ne možemo pružiti informaciju jer je tajna i, štaviše, ta tajna nije naša, prenijela je agencija Tass.\n- Pa, to nije naša tajna, ali je ona ipak iskorištena za pokretanje napada, prokomentirao je Lavrov.\nPutin je ranije snažno osudio napad na Siriju, upozorivši da sadašnja eskalacija situacije oko Sirije ima razoran utjecaj na cjelokupan sistem međunarodnih odnosa.


KRVNA GRUPA ŠTITI OD KORONE: Naučnici otkrili ko ima manje šanse za teži oblik bolesti - Top Danas\n17/10/2020 admin Vijesti\nPacijenti zaraženi kovidom-19 sa krvnim grupama 0 i B proveli su manje vremena na intenzivnoj nezi nego oni sa grupama A i AB. Osim toga, ređe im je bio potreban respirator i ređe su imali problema sa bubrezima, pokazala su nova istraživanja, prenosi RTS.\nObe studije objavljene su u magazinu „Blood Advances“. U jednoj je praćeno 95 pacijenata u kritičnom stanju u bolnicama u Vankuveru između februara i aprila.\nUtvrđeno je da su pacijenti sa krvnim grupama 0 i B proveli, prosečno, 4,5 dana manje na intenzivnoj nezi nego oni sa grupama A ili AB, koji su prosečno provodili 13,5 dana na intenzivnoj nezi.\nIstraživači nisu utvrdili vezu između krvne grupe i dužine ostanka u bolnici. Međutim, 61 odsto onih sa krvnim grupama 0 i B stavljeni su na respirator, u odnosu na 84 odsto onih sa grupama A i AB.\nTakođe, pacijentima sa A i AB krvnim grupama češće je bila potrebna dijaliza – procedura koja pomaže bubrezima da filtriraju toksine iz krvi.\n„Pacijenti sa ove dve krvne grupe mogu da imaju veću šansu od otkazivanja nekih organa zbog kovida-19 nego oni sa krvnim grupama 0 i B“, zaključili su autori.\nOvo istraživanje u skladu je sa ranijom studijom iz juna tokom koje je utvrđeno da su pacijenti sa grupom 0 u Španiji i Italiji imali 50 odsto manje šanse da razviju teži oblik infekcije u poređenju sa ostalim grupama.\nDruga nova studija utvrdila je da ljudi sa krvnom grupom 0 imaju manje šanse da obole u poređenju sa ljudima drugih grupa.\nTim je analizirao podatke skoro pola miliona ljudi koji su testirani u Danskoj od kraja februara do kraja jula. Od 4.600 koji su bili pozitivni na kovid-19, 38,4 odsto imali su krvnu grupu 0.\nTo je manje nego učešće krvne grupe 0 kod ukupnog stanovništva Danske – 41,7 odsto, pa su istraživači zaključili da su ljudi sa krvnom grupom imali smanjenu podložnost prema infekciji.


Smart kolektiv predstavio učesnike prvog Programa za održive biznise | odgovornoposlovanje.rs\nMala i srednja preduzeća Podrška socijalnom preduzetništvu Socijalne inovacije\nBeograd, 28. februar 2020. godine – Smart kolektiv predstavio je deset odabranih učesnika Programa za održive biznise koji je namenjen razvoju preduzeća sa jakim društvenim uticajem u Srbiji i njihovoj pripremi za impakt investicije.\nUčesnici programa će tokom narednih pet meseci, zajedno sa timom iskusnih biznis mentora, preduzetnika i investitora, raditi na strategiji biznis razvoja i pripremi za impakt investicije u zemlji i inostranstvu. Preduzeća sa najvećim potencijalom za dalji razvoj poslovanja i društvenog uticaja imaće priliku da apliciraju za inovativan finansijski instrument – beskamatnu pozajmicu u vrednosti do 50.000,00 EUR.\nPodsećamo, tokom januara meseca 2020. godine, Smart kolektiv je otvorio poziv za učešće u Programu za održive biznise, prvom programu za pripremu preduzeća za impakt investicije u okviru Fonda za razvoj održive ekonomije. Za učešće u programu prijavilo se 50 preduzeća koja kroz biznis modele rešavaju društvene i ekološke probleme. Na osnovu pregledanih prijava, stručni žiri je odabrao 20 preduzeća koja su ušla u drugi krug selekcije. U ovoj fazi, 10 članova stručne komisije, koju su činili eksperti iz oblasti socijalnog preduzetništva, biznis eksperti i članovi tima Smart kolektiva, učestvovalo je u intervjuima sa odabranih 20 preduzeća. Nakon sprovedenih intervjua, komisija je odabrala finalnih 10 učesnika ovogodišnjeg izdanja programa.


Crna Gora krenula da pravi biznis zone, komšije već odmakle - Vijesti.me\nCrna Gora krenula da pravi biznis zone, komšije već odmakle\nSvaka lokalna samouprava u Crnoj Gori treba da usvoji svoj program olakšica kojima je teže da privuku strane investitore da ulažu u razvoj tog područja" Edit\nGoran Kapor 16. april 2012, 17:06 ažurirano 24. februar 2019, 08:27\nVlada je 29. decembra prošle godine usvojila Program podsticaja razvoja biznisa, kojim se želi podstaći razvoj malih preduzeća na planski i infrastrukturno opremljenom zemljištu uz povoljnosti koje će moći dobiti od lokalnih samouprava, Vlade i Investiciono-razvojnog fonda.\nSlični projekti razvoja industrijskih zona i davanja povoljnosti i subvencija investitorima odavno su započeti u susjednim državama, a najviše je uradila Srbija koja je prema programu finansijske podrške investitorima od 2006. privukla 226 investitora koju su, prema podacima Ministarstva ekonomije i regionalnog razvoja Srbije, otvorili više od 40 hiljada novih radnih mjesta.\nU Crnoj Gori su do sada definisane dvije biznis zone u Beranama i Kolašinu, a sa tim lokalnim samoupravama je Ministarstvo ekonomije pripremilo Program podsticaja razvoja biznisa. Programom su, kako je navedeno iz Ministarstva, definisane prednosti osnivanja proizvodnih kapaciteta u Crnoj Gori, poslovni ambijent na državnom nivou, kao i povoljan ambijent na nivou lokalnih samouprava.\nRazvoj biznis zona bi podstakao industrijski razvoj?\nZona u Beranama nalazi se u Rudešu na prostoru koji je nekada koristila fabrika celuloze i ima neophodnu infrastrukturu (voda, struja, pristupni putevi, kanalizacija), dok je zona u Kolašinu, u mjestu Bakovići uz magistralni put Kolašin - Mojkovac, dijelimično infrastrukturno opremljena (oko 70 odsto) a postoji namjera Opština da završi izgradnju infrastrukture.\n"U planu je i razvoj biznis zona u Baru, Podgorici, Cetinju, Danilovgradu i Bijelom Polju. Projekat razvoja biznis zona podstakao bi industrijski razvoj države i povećao konkurentnost privrede. Trenutno se radi na proširenju plana, gdje je planirano da biznis zona pored industrijskih zona obuhvati i biznis inkubatore i tehnološke parkove, čime bi se omogućilo povezivanje kompatibilnih djelatnosti i olakšalo poslovanje novoosnovanih mikro i malih preduzeća", saopšteno je “Vijestima” iz Ministarstva ekonomije.\nSa državnog nivoa investitorima koji se odluče da ulažu u manje razvijena područja u Crnoj Gori, kao i onima koji zapošljavaju posebne kategorije nezaposlenih lica omogućene su subvencije.\nLokalne uprave da usvoje programe\nPoreskom obvezniku koji započne obavljanje proizvodne djelatnosti u privredno nedovoljno razvijenim opštinama Crne Gore, obračunati porez na dobit (devet odsto na godišnjem nivou) za prvih osam godina se umanjuje 100 odsto, odnosno, potpuno ukida. Opštine mogu koristiti nekoliko modela davanja olakšica investitorima, a ostavljen im je i prostor da podstičući međusobnu konkurentnost donose odluke koje bi omogućile povoljniji poslovni ambijent kako bi se sa komšijskim opštinama na neki način takmičile u privlačenju privrednika.\n"Svaka lokalna samouprava u Crnoj Gori treba da usvoji svoj program olakšica kojima je teže da privuku strane investitore da ulažu u razvoj tog područja"\n"Svaka lokalna samouprava u Crnoj Gori treba da usvoji svoj program olakšica kojima je teže da privuku strane investitore da ulažu u razvoj tog područja. Na primjer, Opština Berane je donijela Odluku kojom daje zemljište na korišćenje bez naknade na određeni period, kao i da potencijalni investitori za korišćenje zemljišta moraju da uposle predviđeni broj radnika", naveli su iz Ministarstva ekonomije jedan od rijetkih primjera. Mnoge zemlje u regionu da bi privukle investiture bespovratno im daju subvencije koje iznose i do 10 hiljada eura po otvorenom radnom mjestu.\nNa primjer, ako investiotor želi da otvori fabriku u kojoj bi prema projektu radilo 100 radnika, on ode u nadležno ministarstvo izabere neku od već spremnih industrijskih zona dobije besplatno infrastrukturno opremljeno zemljište na duži vremenski period i još ga država časti sa milion eura uz ugovor i njegove garancije da će ispuniti obaveze. Računica tih država je da će on taj uloženi novac vratiti kroz poreze i doprinose za, kao u slučaju Srbije, 17 mjeseci.\nVlada ne planira olakšice\nU Crnoj Gori Vlada za sada ne planira slične olakšice, pa je pitanje koliko će ubuduće biti konkurentna po tom pitanju.\n"Osim poreskih olakšica koje su najkonkurentnije među zemljama u regionu, kao dodatni podsticaj pomenuli bismo i podršku Investiciono-razvojnog fonda. Intenzivno se radi na definisanju kreditne linije koja bi predstavljala podršku razvoju biznis zona na tim područijima", navodi se u odgovoru Ministarstva ekonomije. U planu biznis zona, na kojem je radio Investiciono-razvojni fond, dato je nekoliko preporuka opštinama kako da poboljšaju poslovni ambijent.\nPredloženo je da se otkupi privatno zemljište u okviru zona, da se obezbijedi kvalitetna planska dokumentacija i jasno utvrdi režim dobijanja dozvola u što kraćem vremenskom periodu i da se one tretiraju prioritetno kod nadležnih službi, da se investitori oslobode plaćanja zakupa zemljišta ili da dobiju olakšice, a naveden je primjer od jednog eura na 100 kvadrata prstora, da budu oslobođeni plaćanja komunalnih naknada ili da se one značajno umanje, kao i da formiraju radna tijela koja bi bila stalno na usluzi investitorima radi brže i efikasnije procedure.\nOsim opština Berane i Kolašin, gdje nezaposlenost iznosi 13 i 15 odsto, prostor biznis zone dijelimično je definisan u Podgorici, 46 hektara pored aerodroma Golubovci, u zaleđu Luke Bar i na Žabljaku, na Njegovuđi kod pilane, u mjestu Vruljci, kao i u, kako je navedeno, radnoj i servisnoj zoni Žabljaka.\nKAP i Željezara dobili koliko 226 investitora u Srbiji\nI Crna Gora daje bespovratno novac stranim investitorima, ali su efekti potpuno suprotni od onoga što bi trebalo da se desi. Najgori primjeri su Kombinat aluminijuma i Željezara.\nPočetne greške su što se of-šor kompanije i firme bez imovine nazivaju strateškim partnerima, zatim im je država davala subvencije a oni su smanjivali broj radnika i na kraju država je novcem građana garantovala za njihove kredite umjesto da oni državi daju garancije za ono šta treba da ulože.\nZa posljednje tri godine Vlada je samo za struju KAP-u platila 60 miliona eura, a Željezari u periodu kada je njome upravljala nepoznata firma MNSS oko pet miliona. Za kredit koji je žirirala MNSS-u , Vlada je prošle godine platila 33 miliona, a do sada je za kredite KAP-a plaćeno 24 miliona, 30. aprila moraće se platiti još 16,3, a u naredne tri godine (u najboljem slučaju) sa kamatama još oko 130 miliona.\nKada se ovo sabere samo ove dvije loše privatizacije, kroz direktne subvencije i ono što će građani morati da plate zbog datih garancija, koštale su 235 miliona eura. Iz primjera Srbije se vidi da su oni sa 224 miliona eura subvencija privukli investitore koji su otvorili 226 kompanija i zaposlili više od 40 hiljada radnika.\nU Željezari i KAP-u, od kada dobijaju subvencije, broj radnika je smanjen za oko dvije i po hiljade.\nKada bi u Crnoj Gori otvorili 40 hiljada novih radnih mjesta u privredi, bio bi skoro riješen problem nezaposlenih kojih sada ima oko 50 hiljada. Fond PIO bi sa postojećim imao 210 hiljada onih koji plaćaju doprinose ili duplo više od sadašnjeg broja penzionera, što bi mu omogućilo da penzije isplaćuje od uplaćenih doprinosa i ne bi imao potrebu da iz budžeta godišnje dobija dodatnih 150 miliona eura za ovu potrebu.\nBroj nezaposlenih u Srbiji iznosi oko 750 hiljada i dosadašnji program podrške investitorima je samo korak u smanjenju tog broja. U Crnoj Gori je isti novac potrošen ua korak unazad.\nU Srbiji investitora časte sa 10.000 po radnom mjestu\nU Srbiji, kao najbližem i najlakšem primjeru za upoređivanje, su sa osnivanjem industrijskih biznis zona i sa Programom finansijske podrške investitorima, koji se odnosi i na investitore van zona, počeli 2006. godine, odnosno nakon što su od Bogoljuba Karića zbog kršenja zakona uspjeli povratiti Mobtel i kasnije ga prodati za milijardu i po eura. Najveći dio novca nije otišao u budžet, već je iskorišćen za investiciono- razvojne fondove.\nDo sada je kod sjevernih komšija formirano osam slobodnih biznis zona, a u toku je formiranje još dvije. Određeno je da povoljnosti i subvencije ne mogu dobiti of-šor firme, već kompanije koje se bave proizvodnjom i preradom i koje državi daju finansijske garancije da će uraditi ono što je ugovoreno.\nProgram Finansijske podrške investitorima sprovodimo od 2006. godine, vrlo smo zadovoljni postignutim rezultatim, a do sad je sprovedeno 15 prijavnih ciklusa. Trenutno imamo 226 aktivnih projekta, koji zajedno donose skoro 1,3 milijarde eura investicija i otvaraju preko 40.000 novih radnih mjesta.\nZa to je iz budžeta opredijeljeno 223,9 miliona eura, pa prosta računica pokazuje da jedan euro subvencija generiše šest eura investicija – naveli su iz Ministarstva ekonomije i regionalnog razvoja Srbije.\nIako su po otvorenom radnom mjestu investitorima bespovratno davali i do 10 hiljada eura i infrastrukturno opremali lokacije koje su davane besplatno, njihova računica pokazuje da se u prosjeku taj novac kroz poreze i doprinose u državnu kasu vraćao za 17 mjeseci, ali da je bilo i drugih koristi za državni i opštinske budžete, a i povećana je uposlenost postojećih preduzeća.\nTreba imati na umu i to da se i taj dodijeljeni novac najčešće potroši za izvođenje radova, što opet rade domaće firme i ide nekim našim radnicima za plate. Yura u Rači je dodijeljenu sumu u budžet vratila za 11 mjeseci – navode iz srbijanskog ministarstva.\nOd najavljenih investicija u prošloj godini 2011, a koji će prema ugovoru biti realizovane ove godine, navedena je fabrika kompanije Bosch koja će investirati 71 milion eura i zaposliti 620 radnika, zatim investitore Magna, koja ulaže 5,6 miliona i zapošljava 444 radnika, Continental, 10 miliona eura i 250 radnika, Swarovski 21 milion i 550 radnika, Cooper Tayers 50 miliona i 400 radnika, Boral Aluminium 55 miliona i 300 radnika …


Vesti online / Vesti / Svet / "Vojni scenario u Venecueli bio bi poguban po državu"\n"Vojni scenario u Venecueli bio bi poguban po državu"\n"Ukoliko bi došlo do realizacije vojnog scenarija u Venecueli, zemlji u kojoj se trenutno dešava najveća politička kriza na planeti, došlo bi do katastrofe koja bi bila pogubna po državu", izjavio je zamenik ruskog ministra inostranih poslova Sergej Rjabkov.\nOn je takođe istakao i da potezi koje vuče Vašington prema Karakasu dodatno utiču na političku krizu u Venecueli.\nIstovremeno, oglasilo se i Ministarstvo inostranih poslova Indije saopštivši da narod Venecuele mora samostalno da pronađe političko rešenje svih nesuglasica bez upotrebe nasilja.\nIndija pažljivo prati sva dešavanja u Venecueli i smatra da je politički dijalog jedini put rešavanja bilo kakve političke krize.\nI iz Vatikana je saopšteno da papa Franja pažljivo prati situaciju u Venecueli te da podržava sve napore da se okončaju patnje naroda te zemlje.\nMediji navode da se Vatikan nije izjasnio na čijoj je strani, odnosno da li podržava predsednika Nikolasa Madura ili samoproglašenog privremenog predsednika Huana Gaida.\nSVET Gaido će tražiti proglašenje vanrednog stanja\nSVET Gaidovi ljudi preuzeli tri objekta Venecuele u SAD\nSVET SAD upozorile Madura: Ne dirajte Gaida, odgovor će biti oštar\nSVET Gaido: Uskoro se vraćam, biće novih protesta


Fokusirati se na privredni rast i subvencije poljoprivredi – Zvornik Danas\nNaslovna/VIJESTI/Politika/Fokusirati se na privredni rast i subvencije poljoprivredi\nTREBINJE – Kandidat Saveza za promjene za predsjednika Republike Srpske Ognjen Tadić izjavio je danas U Trebinju da je potrebno fokusirati se na ona pitanja koja mogu biti razvojnog karaktera, a odnose se na privredni rast i subvencije poljoprivredi i u Hercegovini i u cijeloj Srpskoj.\nIz Laktaša poslata poruka da su moguće promjene\nKandidat Saveza za promjene za predsjednika Republike Srpske Ognjen Tadić izjavio je da je ponosan na građane Laktaša koji su odlučili da izađu na izbore i time pokažu da se bore za promjene.\nTadić je rekao da je očigledno da je taj broj ljudi neuporedivo veći u odnosu na protekle izborne cikluse i „da se jasno šalje poruka, čak i iz grada koji se smatra bastionom SNSD-a, da su potrebne i moguće promjene“.\n„Očigledno je da milion ljudi traži promjene, a to se vidjelo i u Laktašima po broju ljudi koji nisu podržali SNSD-ovog kandidata. Važno da ti ljudi, osim toga što imaju stav, izađu na izbore i daju glas da se promjene zaista i dogode“, rekao je Tadić novinarima u Trebinju.\nizbori 2014 ognjen tadić poljoprivreda sds subvencije


Filmska bruka Srbije - Smedia\nFilmska bruka Srbije\nGotovo dvadeset godina od NATO agresije na našu zemlju specijalni rat protiv našeg naroda još ne jenjava.\nNakon izručivanja tona osiromašenog uranijuma na naše tlo, svedoci smo i kontinuirane satanizacije Srba i Srbije u televizijskim i filmskim projektima. Za razliku od početaka kinematografske agresije, danas takve projekte finansiraju i domaće institucije.\nNekako smo navikli da nas strani filmski autori ekranizuju kao primitivce i koljače, međutim, iznenađuje pojava domaćih autora koji imaju neopisiv poriv da „obelodane istinu“. Nekako je paradoksalno da se od svih istina o ranim radovima tvoraca kvazidržave Kosovo mladi autor iz Srbije odluči da nastavi „pokajnički“ niz filmskih otklona od sopstvenog „grešnog“ naroda. Iskreno, muka mi je od tih nadnacionalnih seronja koje osećaju potrebu da se oslobode nekakvog „tereta“ i kojekakvog kamena...


Foto: NakNakNak/Picabay | Delegacija EU: BiH rizikuje da izgubi pomoć EU ako nastavi s blokadom institucija\nFena 13.01.2022 10:03\nKako su naveli, Evropska unija će u narednim mjesecima izvršiti procjenu ispunjavanja uslova koji su postavljeni za isplatu druge i posljednje tranše makrofinansijske pomoći.\n"Ovi uslovi precizirani su Memorandumom o razumijevanju između BiH i Evropske komisije, a uključuju mjere politika u oblastima ekonomskog upravljanja i izgradnje institucija, stabilnosti finansijskog sektora, transparentnosti i borbi protiv korupcije, te boljeg funkcionisanja tržišta rada", naglašeno je u odgovoru.\nMediji su juče objavili da će Evropska unija odgoditi isplatu druge tranše finansijske pomoći za BiH od 125 miliona evra jer vlasti u BiH nisu ispunile obaveze koje su prihvatile kada je potpisan ugovor o isplati pomoći zbog virusa korona u visini od 250 miliona evra.\nTaj ugovor potpisan u decembru 2020. godine, a BiH je u oktobru prošle godine primila prvu tranšu, jer su institucija u BiH tek u julu ratifikovale sporazum s Evropskom unijom.\nNakon što su ta sredstva postala operativna, trebalo je uslijediti ispunjavanje uslova za dobijanje druge tranše, a u pitanju je zajam pod povoljnim uslovima.\nMeđutim, blokada rada državnih institucija još je aktuelna i traje posljednjih gotovo šest mjeseci otkako je bivši visoki predstavnik međunarodne zajednice u BiH Valentin Incko nametnuo izmjene Krivičnog zakona kojima je kao kivično djelo definisano negiranje genocida i veličanje ratnih zločinaca.\nOd tada predstavnici Republike Srpske odbijaju učestvovati u radu državnih institucija, što je uzrokovalo jednu od najtežih političkih kriza u BiH od potpisivanja Dejtonskog mirovnog sporazuma.\nIzmeđu ostaloga, godina je završila bez usvojenog državnog budžeta, funkcionišući samo na odlukama o privremenom finansiranju.


EBRD razmatra finansiranje Transjadranskog gasovoda\nBeta\t 26. jula 2016. 18:00\nEvropska banka za obnovu i razvoj (EBRD) razmatra da finansijski podrži izgradnju Transjadranskog gasovoda (TAP), kojim treba da se prirodni gas iz Azerbejdžana preko Grčke granice i Albanije transportuje do Italije, a išao bi i po dnu Jadranskog mora.\nPredsednik banke Suma Čakrabarti, koji je danas u poseti Albaniji, rekao je premijeru Ediju Rami da je projekat ovog gasovoda od velikog interesa za banku i da bi on mogao da pomogne energetskoj sigurnosti regiona kao i da se smatra ekološki održivim.\n“U energetskom sektoru EBRD je vrlo svesna potrebe da se obezbedi energija za Evropu koja je dostupna i prihvatljiva sa stanovišta klimatskih promena. U tom kontekstu mi imamo pozitivan stav prema Transjadranskom gasovodu, projektu koji razvija tri karakteristike – energetsku bezbednost, pristup energiji i ekološku održivost”, rekao je Čakrabarti za AP u imejl izjavi.\nTransjadranski gasovod (TAP) čija izgradnja je zvanično počela u maju, biće dug 878 kilometara – od granice Grčke i Turske, preko Albanije do južne Italije, uključujući 105 kilometara po dnu Jadranskog mora. Prve isporuke gasa planirane su za 2020. godinu.\nEBRD je potvrdila da je počela pregovore o 500 milona evra direktnog finansiranja i da planira da privuče još do milijardu evra kredita komercijalnih banaka.\nŠef EBRD-a za energetiku i prirodne resurse Rikardo Puliti rekao je da su pregovori počeli u aprilu i da očekuje da će biti završeni do aprila iduće godine.\nTaj gasovod će graditi i njime upravljati firma Transjadranski gasovod AG, zajedničko preduzeće više kompanija.\nČakrabarti je u okviru posete Zapadnom Balkanu juče posetio Kosovo, danas j u Albaniju, 27. i 28. jula biće u Crnoj Gori, a tokom leta posetiće i Bosnu i Hercegovinu, i Srbiju.


cenzura — Online Tržište\nSvi članci na temu cenzura\nOdnosi između kompanije Google i Kine nisu ništa bolji od kada je prošle godine Google otkrio da su Kineski hakeri upali u stotine Gmail računa. Novi “incident” dogodio se jučer popodne blokiranjem pristupa Google servisima Gmail,...\nProšle sedmice, građani Irana u nekoliko navrata nisu bili u mogućnosti da pristupe sadržaju na Internetu. Uoči proslave Iranske revolucije koja se desila 1979 godine, Google i svi SSL sajtovi bili su blokirani u Iranu. Par dana kasnije,...\nSamit G8 rezutirao dokumentom o primeni zakona na Internetu\nGrupe zemalja G8, u koju spadaju Francuska, Italija, Nemačka, Velike Britanija, Japan, Kanada, Rusija i SAD, sastali ove nedelje u Dovilu u Francuskoj da bi razgovarali o ogromnom broju pitanja među kojima se nalazi i pitanje Interneta. U...\nAmerički senator blokirao kontroverzni nacrtu zakona kojim bi se ISP-ovi, tražilice, kreditni procesori i drugi poslovni subjekti natjerali da blokiraju pristup web stranicama koje navodno povređuju autorska prava. Senator Ron Wyden, demokrata...\nHiljade Turaka protestovalo je juče i na ulicama i online protiv nove Internet kontrola koju je predložila Vlada Turske. Kontrole će zahtevati od korisnika da izabere jedan od četiri filtera pre nego što pristupi Internetu, navode tamošnji...\nRevizijom Američkog zakona o Internet cenzuri sada se i od pretraživača traži da blokiraju sajtove\nPrema novom predlogu, američkog zakona o Internet cenzuri, pretraživači, Internet provajderi, kompanija za kreditne kartice i oglasne mreže će morati preseći pristup stranim “zlonamernim stranicama”, koji su pretnja za Intelektualno...


Transferne cene | RFK Lazović\nHome Novosti Transferne cene\nTransferne cene su cene po kojima se odvijaju transakcije između povezanih lica. Činjenica, da je putem formiranja transfernih cena moguće minimizirati poreske obaveze, odlučujuće je uticala na naše poresko zakonodavstvo da se ozbiljnije posveti ovom problemu. Poreski obveznik je dužan da prikaže transakcije sa povezanim licima u poreskom bilansu po cenama “van dohvata ruke” (tržišnim cenama), odnosno sprovede odgovarajuće korekcije u svom poreskom bilansu.\nNačin vršenja korekcija rashoda i prihoda nastalih u transakcijama sa povezanim licima uređeni su Zakonom o porezu na dobit pravnih lica i Pravilnikom o transfernim cenama i metodama koje se po principu “van dohvata ruke” primenjuju kod utvrđivanja cene transakcija među povezanim licima.\nU skladu sa odredbom člana 59. ZPDPL, transfernom cenom se smatra cena nastala u vezi sa transakcijama među povezanim licima.\nObveznik je dužan da transakcije po transfernim cenama posebno prikaže u svom poreskom bilansu.\nU svom poreskom bilansu obveznik je, dužan da posebno prikaže kamatu po osnovu depozita, zajma, odnosno kredita između povezanih lica.\nObveznik je dužan da uz poreski bilans podnosi dokumentaciju o transfernim cenama u formi izveštaja, odnosno izveštaja u skraćenom obliku najkasnije do 29.06.2017.\nIzrada izveštaja o transfernim cenama, uključujući i pripremu odgovarajuće dokumentacije.\nPrezentacija i odbrana nalaza iz izveštaja u postupku kontrole poreskih organa.\nPodrška pri izradi politike transfernih cena za sva povezana društva.\nIzrada dokumentacije o transfernim cenama je najsloženije i najteže područje primene poreskog prava gde Vam naš stručan tim može pomoći, da u kratkom roku i po veoma povoljnim cenama izvršite svoje zakonske obaveze. Pridružite se listi od preko 50 zadovoljnih klijenata koji koriste naše usluge iz ove oblasti. Za sve dodatne informacije slobodno nas kontaktirajte na 062.515.523 ili office@rfklazovic.com.


Nogometni savez pozvao posebne goste za meč protiv Sjeverne Irske na Grbavici - Klix.ba\nDom za djecu bez roditelja "Bjelave", JU Zavod za specijalno obrazovanje "Mjedenica" i Zavod za transfuziologiju krvi FBiH boravit će kao gosti Nogometnog saveza BiH na utakmici UEFA Lige nacija protiv Sjeverne Irske.\n"Kao i u susretu s Austrijom prošlog mjeseca, Nogometni savez Bosne i Hercegovine će i u meču protiv Sjeverne Irske imati posebne goste na tribinama koji će svojim prisustvom uljepšati ovaj događaj", piše na zvaničnoj stranici NS BiH.\nPoziv na ovaj meč upućen je Domu za djecu bez roditelja "Bjelave", JU Zavod za specijalno obrazovanje "Mjedenica" i Zavodu za transfuziologiju krvi FBiH.\nNS BiH je ovim potezom nastavio kao društveno odgovorna organizacija da vodi računa o potrebama ustanova koje se staraju za osobe sa posebnim i drugim potrebama.\nMeč između Bosne i Hercegovine i Sjeverne Irske igra se večeras s početkom u 20:45 sati na stadionu Grbavica.\nZmajevi Nogometni savez BiH Zavod Mjedenica Dom za djecu bez roditeljskog staranja Zavod za transfuzijsku medicinu FBiH


kn info 10\nSamo za kredit, trošak bi, na primeru kredita Alfa banke izgledao ovako: Za kupovinu stana od oko 50 kvadrata u nekom mestu na poluostrvu Kasandra, od 30.000 evra, uz kredit u Alfa banci na taj iznos i uz rok otplate od 30 godina, klijent mesečno za ratu morao da odvaja 186,91 evra.\nMeđutim, potrebno je imati u vidu i propratne troškove. Tako je recimo, potrebno oko 70 evra za procenitelja, oko 500 evra za advokata, 100 za prevod predugovora sa grčkog jezika, trošak notara, provizija banke, te trošak agencije posrednika od 1.000 evra do tri odsto vrednosti nekretnine…\nRecimo, efektivna kamata u Alfa banci na te pozajmice je 7,1, budući da nema osiguranje kod NKOSK, a period otplate može da bude najmanje pet, a najviše 30 godina. Uslov banke je da nekretnina na kojoj će biti hipoteka bude na teritoriji Srbije, i da je vrednija od stana koji klijent kupuje kreditom u Grčkoj za 43 odsto ako klijent nema učešće, i 33 odsto veća ako ga ima.\nMeđutim, profesor FEFA Milan Nedeljković poručuje građanima da se zaleću i da vode računa o pratećim rizicima.\n"Kod nas je kamatate pozajmice daleko viša što je i veći trošak", rekao je Nedeljković.


Opozicioni poslanici odbili da kontrolišu ANB – Institut alternativa\nInstitut alternativa » Bezbjednost i odbrana » Opozicioni poslanici odbili da kontrolišu ANB\nObjavljeno 15. 03. 2010. 18. 12. 2017.\nČlanovi Odbora za odbranu i bezbjednost iz redova opozicije su propustili priliku da ostvare uvid u zakonitost ostvarivanja jedne od najkontraverznijih nadležnosti svake obavještajne službe, pa i Agencije za nacionalnu bezbjednost (ANB).\nIpak, nakon što su članovi odbora iz vladajuće većine ostvarili uvid, Odbor bi trebao da pripremi i usvoji izvještaj o ovoj posjeti, sa ocjenom stepena zakonitosti i rezultata primjene mjera tajnog nadzora.\nPosebno je važno da Odbor zvanično istakne svoju ocjenu kvaliteta informacija koje su im pružene od strane ANB, odnosno kojoj vrsti dokumenata i informacija su članovi odbora imali pristup, pod kojim uslovima i sa kakvim ograničenjima.\nOdbor bi trebao da u svom izvještaju preporuči mjere kojima bi se izbjegle situacije poput jučerašnje kada je dio članova odbora odbio da učestvuje pod uslovima zahtijevanim od ANB.\nOve mjere bi trebale da uključe i detaljno propisivanje bezbjednosnih procedura za pristup poslanika informacijama u prostorijama ANB.\nU interesu je ostvarivanja kontrolne funkcije Skupstine i jačanja povjerenja u rad bezbjednosnih institucija da se što prije stvore uslovi za nesmetano ostvarivanje redovnih kontrola primjene mjera tajnog nadzora.\nOdbor za bezbjednost i odbranu bi trebao da pokrene postupak za primjenu istovjetne kontrole i kod Uprave policije.\n(Izjava Predsjednika Upravnog odbora Instituta Alternativa Steva Muka, povodom odbijanja članova Odbora za bezbjednost i odbranu iz opozicionih stranaka da uđu u prostorije Agencije za nacionalnu bezbjednost (ANB) usljed obaveze pretresa i ostavljanja mobilnih telefona na ulazu. Članovi Odbora su namjeravali da izvrše kontrolu zakonitosti u obavljanju mjera tajnog prisluškivanja od strane ANB)


Politika - datum: 2020-02-27 POSLANIK EVROPSKOG PARLAMENTA VLADIMIR BILČIK POZVAO SVE DA SE OKRENU DIJALOGU I PORUČIO\nBilčik i Brajović EP može biti medijator samo ako država to traži Spremni smo da pomognemo, ali kada se uključimo naše djelovanje uglavnom je vezano za sami postupak i procedure. Nikada nemamo cilj da nametnemo neka rješenja, već da podstaknemo dijalog, naglasio je Bilčik\nSvi relevantni akteri u Crnoj Gori koji su privrženi evropskoj perspektivi države treba naporno da rade i dijalogom riješe sva otvorena pitanja, poručio je juče poslanik Evropskog parlamenta (EP) Vladimir Bilčik i pozvao sve koji bojkotuju javne institucije da učestvuju u njihovom radu. Na konferenciji za novinare nakon sastanka Parlamentarnog odbora za stabilizaciju i pridruživanje, on je kazao da dijalog mora da bude vođen u institucijama, a ne na ulici, i pozvao sve u Crnoj Gori da im dijalog bude način dolaženja do rješenja.\n– Ne mislim tu samo na parlament, već i na sve druge javne institucije. Posebno je važno da svi učestvuju u izborima i postupku donošenja odluka – kazao je Bilčik.\nOn je saopštio da je Evropski parlament spreman da pomogne i bude medijator u dijalogu po bilo kom pitanju, pa i po pitanju Zakona o slobodi vjeroispovijesti, ali da to ne mogu učiniti na svoju ruku, već jedino na zahtjev države.\n– Spremni smo da pomognemo, ali kada se uključimo, naše djelovanje uglavnom je vezano za sami postupak i procedure i pokušavamo da kreiramo prostor za razgovor i približavanje dviju strana. Nikada nemamo cilj da nametnemo neka rješenja, već da podstaknemo dijalog – naveo je Bilčik i dodao da je dijalog način nalaženja rješenja u tom sporu.\nOn je kazao i da postoji saglasnost da je pitanje vjerskih zajednica nešto što je u isključivoj nadležnosti države, uz napomenu da taj postupak mora da se vodi u skladu sa svim međunarodnim i drugim relevantnim standardima u oblasti ljudskih prava.\nGovoreći o novoj metodologiji pregovaranja sa EU, Bilčik je izrazio nadu da će ona pomoći da zemlje koje su u tom postupku ulože više napora i ostvare veći napredak. On je naglasio da je na Crnoj Gori da razmotri da li će prihvatiti novu metodologiju ili ne.\nPredsjednik Skupštine Ivan Brajović kazao je da 2019. godina nažalost bila propuštena godina što se tiče napretka u procesu proširenja za čitav region. On se nada da će Crna Gora ove godine otvoriti poglavlje 8 i zatvoriti više poglavlja, kao i da će dobiti završna mjerila za poglavlja 23 i 24. Upitan kako komentariše mogućnost da Brisel bude neka vrsta medijatora u dijalogu o Zakonu o slobodi vjeroispovijesti, on je odgovorio da je Crna Gora spremna da razgovara o svim otvorenim pitanjima i da ih rješava sama.


Gaziantep i Goztepe odigraće svoj meč u sklopu 24. prvenstvenog kola prvog ranga turskog fudbala “Super Lig”. Gaziantep trenutno zauzima osmu poziciju na tabeli sa do sada 35 osvojenih bodova, dok je Goztepe na dvanaestom mestu uz 26 sakupljenih bodova.\n26.09.20 SL Goztepe Gaziantep 2 : 2\n22.02.20 SL Goztepe Gaziantep 1 : 1\n30.09.19 SL Gaziantep Goztepe 1 : 1\n22.01.17 1LIG Goztepe Gaziantep 2 : 2\n20.08.16 1LIG Gaziantep Goztepe 1 : 1\n30.04.16 1LIG Goztepe Gaziantep 1 : 2\nNa poslednjih šest duela u nizu između ova dva rivala (gledajući sva takmičenja u kojima su se sastajali), i jedan i drugi tim su uspevali da postignu najmanje po jedan gol na svim tim susretima. Za nastavak ovog niza i tip na igru „GG“, nudi se koeficijent u visini od oko @1.65.\nUtakmica se igra u ponedeljak sa početkom od 14:00.\nPrethodni tekst[PREMIUM] Najava Premier lige – 23. kolo (ponedeljak)\nSledeći tekstAfelaj “okačio kopačke o klin”


Kina gradi luksuzni hotel na Kubi\nKubanska hotelska grupacija "Kubanakan" i kineska trgovinska grupacija "Suntine" gradiće luksuzni hotel u marini Hemingvej, nedaleko od Havane. Planirano je da posetioci hotela budu američki, a ne kineski turisti.\nMarina Ernesta Hemingveja\nKineska državna međunarodno-ekonomska trgovinska grupacija "Suntine" i kubanska hotelska grupacija "Kubanakan" biće partneri u projektu izgradnje luksuznog hotela sa 600 soba nedaleko od Havane, saznaje Rojters iz izvora u kubanskom turističkom sektoru.\nPlanirano je da budući posetioci tog hotela u marini Hemingvej, zapadno od Havane, budu američki, a ne kineski turisti, preneo je Rojters.\nU marini, nazvanoj po čuvenom američkom piscu Ernestu Hemingveju, koji je deo života proveo na Kubi, radovi su već počeli.\nOčekuje se i skoro prispeće prvih američkih brodova na kubansko ostrvo, udaljeno samo 145 kilometara od Ki Vesta na Floridi.\nSAD su zabranjivale većini svojih građana da posećuju Kubu, u okviru 47-godišnjeg trgovinskog embarga prema toj zemlji.\nMeđutim, američki predsednik Barak Obama je izjavio da želi poboljšanje odnosa između SAD i Kube.\nObama je ukinuo restrikcije na putovanja kubanskih Amerikanaca na Kubu, a u američkom Kongresu se razmatra predlog ukidanja zabrane putovanja na Kubu, koja je bila popularna destinacija među američkim turistima pre kubanske revolucije 1959. godine.\nUsvajanje tog predloga o putovanjima nije, međutim, još osigurano zbog neslaganja sa obnavljanjem veza sa kubanskom vladom, čemu se protive naročito kubanski Amerikanci.\nKineski i kubanski partneri su se ovog meseca dogovorili da radovi na izgradnji hotela počnu u novembru, mada bi zbog logističkih razloga taj plan možda mogao biti pomeren, saznaje se iz diplomatskih izvora.\nIz sektora turizma se ukazuje da je primećeno povećano interesovanje za gradnju hotela na Kubi i da su predstavnici nekih velikih američkih hotelskih kompanija ove godine posetili tu zemlju.\nKatar i Kuba su u maju potpisali sporazum o izgradnji luksuznog hotela, vrednog 75 miliona dolara, u kubanskom mestu Kajo Logo.\nKineska kompanija "Suntine" će za projekat izgradnje hotela "Hemingvej", u kojem će imati 49 odsto udela, obezbediti 150 miliona dolara, dok će "Kubanakan", s vlasništvom od 51 odsto, obezbediti zemljište i druge resurse.\nKina je drugi po veličini ekonomski partner Kube, posle Venecuele. Brojna kinesko-kubanska zajednička preduzeća postoje i u drugim oblastima, kao što su nafta, proizvodnja lekova, zdravstvo i telekomunikacije.


Vesti online / Vesti / Društvo / Gde su Rusi obnovili nema "sunčanih krivina"\nVisoka temperatura pravi probleme na kolosecima i naponu za vozove a mobilne ekipe Infrastrukture Železnica Srbije otklanjaju kvarove u roku od dva ili tri sata.\nKad Rusi obnove prugu "nema zime"\nObjasnio je da su takvi problemi uobičajeni u letnjem periodu kad je temepratura oko 40 i više stepeni, s obzirom da je u samoj šini 25 stepeni više odnosno 65 stepeni, zbog čega dolazi do dilatacije odnosno proširenja koja izazivaju "sunčane krivine".\n* Rusija poslala Srbiji helikopter za gašenje požara\n* Rusija: Srpski tenkisti u borbi za polufinale\n* Srbi blistali u Mocartovom gradu\n* VIDEO: Šojgua oduševili ćevapi, a šljivovica...\n- Nakon sanacije kvarova uvodi se sporija vožnja, ali neretko i redovne brzine - objasnio je Dinčić dodajući da se sunčane krivine obično javljaju u popodnevnim časovima kada je temperatura najviša.\n- Problem nastaje naročito na delovima pruga koje nisu remontovane. Pruge koje su remontovane u periodu od decembra 2014, kao i pre toga, nisu imale nikakvih problema sa sučnanim krivinama.\n- Takođe, do 2022. planirano je ulaganje od četiri miliajarde evra, od čega će dve milijarde biti za remont od Beograd do granice sa Mađarskom u okviru projekta za izgradnju pruge Beograd - Budimpešta za do 200 km na sat, gde će radovi početi krajem novembra - naveo je Dinčić.\nSRBIJA "Politika 'Kosovo je Turska, Bosna isto..' je prošlost"\nDRUŠTVO Stanovništvo Srbije među najstarijim na svetu, a starenje tek sledi\nSRBIJA Vulin: Ruski helikopteri stižu krajem godine\nPetak 11.08.2017. 20:49\nZato što Srbi muljaju, a i nestručnošću "stručnjaka"....


Leče se posledice, a ne uzrok nenaplativih kredita\nStrategijom za rešavanje problematičnih kredita, koju je usvojila Vlada Srbije, pokušava se sprečiti dalji rast takvih bankarskih pozajmica i eventulano smanjiti njihov iznos, ali trajno rešenje bi bilo da se leče uzroci, koji su u privredi, ocenio je danas generalni sekretar Udruženja banaka Srbije Veroljub Dugalić.\n“Nenaplativi krediti su najveći problem bankarskog sektora, a oni su ogledalo naše ekonomije. Vlada u saradnji sa Narodnom bankom Srbije pokušava da uradi ono što je moguće, kako se ne bi dalje uvećavali problematični krediti, ali je za taj problem najbolje rešenje ozdravljenje privrede”, kazao je Dugalić na konferenciji za novinare.\nOn je dodao da banke otpisuju deo problematičnih kredita, delom ih reprogramiraju i refinansiraju, a prava pomoć vlade bile bi poreske olakšice.\nProdaja problematičnih kredita privrede, koja je i do sada bila moguća, kako je rekao Dugalić ide teško jer nema ko da kupi hipoteke, pa je neizvesno kakve će rezultate dati najavljena prodaja kredita stanovništvu.\nVlada Srbije je sredinom avgusta usvojila Strategiju za rešavanje problematičnih kredita koji trenutno iznose oko 3,6 milijardi evra, što je više od 20 odsto ukupnih bankarskih pozajmica privredi i građanima.


Saobraćajna policija kontroliše alkoholisanost vozača – Radio Televizija Novi Pazar\nSaobraćajna policija kontroliše alkoholisanost vozača\nDecember 12, 2017 December 12, 2017 Galib Gicic 215 Views\nPripadnici Ministarstva unutrašnjih poslova, Uprave saobraćajne policije, od juče na teritorije cele zemlje sprovode akciju pojačane kontrole saobraćaja sa akcentom na alkoholisanost vozača i vožnju pod dejstvom psihoaktivnih supstanci. Akcija se sprovodi u svim zemljama u Mreži saobraćajnih policija Evrope.\nPripadnici Ministarstva unutrašnjih poslova, Uprave saobraćajne policije, sprovešće, od 11. do 17. decembra akciju pojačane kontrole saobraćaja usmerene na vožnju u alkoholisanom stanju i pod dejstvom psihoaktivnih supstanci. Ova akcija juče je počela u svim državama članicama organizacije TISPOL (Mreža saobraćajnih policija Evrope).\nIz MUP-a podsećaju da prema trenutno važećim propisima svaka kontrola vozača, odnosno vozila, podrazumeva i obavezno alkotestiranje.\nAkcija pojačane kontrole saobraćaja i vozača koji eventualno upravljaju vozilima pod dejstvom alkohola ili psihoaktivnih supstanci od juče se sprovodi i na području Policijske uprave Novi Pazar. Problem alkoholisanosti poslednjih godina nije među najčešćim uzrocima saobraćajnih nezgoda na području Novog Pazara, Sjenice i Tutina.\nAnalize u Srbiji, međutim, ukazuju da se vožnja u alkoholisanom stanju javlja kao uticajni faktor nastanka saobraćajne nezgode u 8,5 odsto od ukupnog broja, odnosno u oko 15 odsto saobraćajnih nezgoda sa poginulim licima.Tokom sprovođenja ove akcije, u istom periodu prošle godine, 1.286 vozača isključeno je iz saobraćaja zbog upravljanja vozilom pod dejstvom alkohola, dok su 273 vozača zadržana na trežnjenju u službenim prostorijama.\nPodataka o vozačima koji učestvuju u saobraćaju pod dejstvom psihoaktivnih supstanci nema, ali samim tim što je i takva provera uključena u akciju koja je u toku, ukazuje na postojanje ovog problema.\n← Bogata ponuda na Novopazarskoj Zelenoj pijaci\nNova loukost linija iz BG-a za Bazel →


Cvijanović: Ne očekujete valjda od premijerke da vodi računa da li prokišnjava krov na zgradi Vlade RS?\nPremijer RS Željka Cvijanović rekla je danas da nije isključeno da na pojedinim mestima zgrada Vlade prokišnjava, ali će to biti sanirano.\n- Imamo službe koje o tome vode računa. Pretpostavljam da ne očekujete od predsednika Vlade da u danu u kojem se bavi strateškim dokumentima, budžetom teškim 3,3 milijarde KM i razgovorima sa socijalnim partnerima, vodi računa i da li prokišnjava krov - navela je Cvijanović na pitanja novinara o tome da luksuzna zgrada Vlade RS u Banjaluci prokišnjava, a još nije ni otplaćena.\nMuke Vladi zadaje kiša, pa je početkom meseca raspisana javna nabavka vredna oko 50.000 KM, kako bi propusti na oko 200 miliona maraka vrednoj zgradi bili ešeni na teret poreskih obveznika, objavio je banjalučki “Capital”. Za zgrade, koje su useljene u novembru 2007. godine i koje su koštale 200 miliona KM, tek je istekao desetogodišnji garantni rok, a Vlada već mesecima traži najbolje ponuđače koji bi rešili ove probleme.\nKO ĆE DA PLATI KRPLJENJE?! Luksuzna zgrada VLADE RS PROKIŠNJAVA, a još nije otplaćena\nNakon završnih konsultacija sa socijalnim partnerima o budžetu za narednu godinu i programu ekonomskih reformi RS za period od 2018. do 2020. godine, a kojima je prisustvovao i predsednik RS Milorad Dodik, Cvijanović je rekla da je Vlada uvažila gotovo sve sugestije socijalnim partnera i da je postignut visok stepen saglasnosti u vezi s ovim dokumentima.\nKaže da možda nisu uvažene sve sugestije i predlozi u onom obimu koji je tražen, ali je postignut odgovor da se na tim pitanjima radi u narednom periodu.\nOpredeljenje Vlade RS je stabilnost budžeta te povećanje zaposlenost, jačanje privrede i zaštite korisnika u socijalnoj sferi, istakla je Cvijanović. Tvrdi da je u RS došlo do rasta broja zaposlenih u realnom sektoru, a ne birokratiji. Realni sektor se, kaže, mora jačati i u narednoj godini, a u Vladi RS su saglasni da treba povećati najnižu platu i podržavaju stav Sindikata da se dogovori opšti kolektivni ugovor, koji trenutno ne postoji u RS.\n- Svi su ukazali na potrebu za reformom obrazovnog sistema i uvezivanja s tržištem rada - rekla je Cvijanović u Banjaluci.\nI entitetski predsednik Milorad Dodik je rekao da bi do polovine decembra trebalo da bude usvojen entitetski budžet te da su socijalni partneri dogovorili okvire rada na reformama u ekonomiji i socijalnom sektoru, ali da ostaju neka pitanja koja treba dodatno usaglasiti. Dodao je i da će po prvi put BDP iznositi 10 milijardi KM.\nCvijanović: Od jula veće plate svima u Srpskoj, penzije će rasti i poslije izbora\nCvijanović će naredne sedmice izvršiti PRVU KADROVSKU PROMJENU u aktuelnom sazivu Vlade RS\nŠTO PRE FORMIRATI VLAST NA NIVOU BiH Višković: Treba rešavati migrantsku krizu\nPredsednik Vlade Republike Srpske Radovan Višković rekao je danas u Prnjavoru da što pre treba formirati novi Savet ministara kako bi nadležno ministarstvo radilo na rešavanju migrantske krize čija se kulminacija očekuje na proleće.\nCrnadak: BiH treba da bude u funkciji DOBIJANJA kandidatskog statusa do kraja godine\nMinistar inostranih poslova BiH u tehničkom mandatu Igor Crnadak ocenio je da, današnji sastanak u Sarajevu političkih direktora Procesa za saradnju u jugoistočnoj Evropi (SEECP) i direktora Radne grupe EU za zapadni Balkan, iz ugla BiH treba da bude u funkciji dobijanja kandidatskog statusa do kraja godine.


Hitno ratifikovati Pariski sporazum - Impuls\nHitno ratifikovati Pariski sporazum\nObjavljeno: Četvrtak, 25 Avgust 2016 13:00\nFrancuska ministarka ekologije Segolen Roajal ocenila je, tokom posete Arktiku, da "hitno" treba ratifikovati Pariski klimatski sporazum.\nOna je tokom četvorodnevne posete norveškom arhipelagu Svalbard, udaljenom oko 1.300 kilometara od Severnog pola, govorila i o uticaju klimatskih promena na ledeni pokrivač, koji se od 1964. godine smanjio za četiri kilometra.\n"Ovde je centar klimatskih istraživanja i odavde moramo poslati poruku da je vreme za uzbunu i da moramo hitno reagovati. Uložićemo još više napora da Pariski sporazum bude hitno ratifikovan" i da stupi na snagu, rekla je Roajalova za agenciju Frans pres u Oslu.\nOna je dodala da neke zemlje "čak ni ne znaju" da treba da ratifikuju sporazum i izrazila nadu da će proces ratifikacije biti okončan do Konferencije UN o klimatskim promenama, koja će se od 7. do 18. novembra ove godine održati u Marakešu.\nSporazumom o klimatskim promenama, usvojenom u decembru prošle godine na konferenciji o klimi u Parizu, predvidjena je obaveza svih zemalja potpisnica da ograniče zagrevanje planete na dva stepena.\nNajmanje 55 zemalja koje emituju 55 odsto štetnih gasova na globalnom nivou, moraju ratifikovati sporazum kako bi on stupio na snagu do 2020. godine.\nPrema podacima sa sajta Okvirne konvencije UN o klimatskim promenama, sporazum je trenutno ratifikovan u samo 22 zemlje, koje emituju svega 1,08 odsto štetnih gasova.\nKina i SAD, dva najveća svetska emitera štetnih gasova, najavile su da će ratifikovati sporazum do kraja godine.


Vilota i "Skakavci" ubedljivi pred derbi sa Bazelom - Sportske.net\nVilota i "Skakavci" ubedljivi pred derbi sa Bazelom\nFudbaleri Grashopera savladali su kao gosti Sion sa 4:0 u utakmici 32. kola švajcarskog prvenstva pa i dalje ostaju u trci za trofej.\nPopularni "skakavci" u pravom trenutku su za protivnika dobili ekipu koja je imala smenu trenera i koja već neko vreme ne zna za uspeh.\nOdlazak Đenara Gatuza sa mesta trenera nije pomogao Sionu koji je još jednom delovao potpuno bezidejno, a da ne postignu makar utešni gol, pobrinula se jedna od najboljih odbrana u ligi, na čelu sa Milanom Vilotićem.\nGrashoper je delovao moćno i hrabro tokom svih 90. minuta igre tako da i ne čudi što je Sion primio čak četiri pogotka. Gosti su već u 15. minutu mogli do prednosti kada su sjajno sarađivali Vilotić i Zuber, međutim ostalo je 0:0.\nIpak, u 25. minutu Grashoper se radovao nakon što je Felčer idealno asistirao Gašiju, a u 32. je pomenuti Zuber uspeo da se upiše u strelce postigavši evro-gol.\nVilotić je nastavio da perfektno komanduje odbranom, a u 63. minutu Ngamukol je povisio na 3:0 odlučivši pobednika. Tačku na sjajno izdanje tima iz Ciriha postavio je Brahimi u 90. minutu meča.\nBazel i dalje vodi sa 63 boda, dok je Grashoper na drugom sa 60 i utakmicom više. Do kraja prvenstva ostala su još tri kola tako da je teoretski sve moguće, pogotovo ako se zna da tim sa Sent Jakoba i te kako ume da kiksne ove sezone.\nGrashoper naredni meč igra 26. maja na svom stadionu upravo protiv najvećeg rivala, Bazela.


Bajden i Haris pozivaju: "Učinite to sada" - BIGportal.ba\n19 Juna, 2021 19 Juna, 2021 0105\nAmerički predsednik Džozef Bajden i potpredsednica Kamala Haris danas su pozvali Amerikance da se vakcinišu protiv kovida 19.\n“Učinite to sada, učinite to sada”, rekao je Bajden u Beloj kući, pozivajući one koji se nisu vakcinisali da pitaju za iskustva prijatelje i članove porodice koji su to uradili, prenosi Rojters.\nBroj smrtnih slučajeva i hospitalizacija je “drastično pao tamo gde su se ljudi vakcinisali”, ali ne i u drugim područjima, kazao je Bajden.\n“Kada je predsednik Bajden preuzeo dužnost pre 150 dana, dnevno je umiralo više do 3.300 Amerikanaca, a više od 185.000 građana se zaražavalo dnevno, dok su u privredi izgubljeni milioni radnih mesta”, navodi se u saopštenju na sajtu Bele kuće.\nKako se dodaje, danas zahtaljujući Bajdenovoj strategiji borbe protiv kovida 19, virus se povlači. Za 150 dana dato je 300 miliona doza vakcina, broj novozaraženih i smrtnih slučajeva opao je za više od 90 odsto, a ekonomija doživljava najsnažniji oporavak u poslednjih nekoliko decenija.\n“Rezultat je jasan: Amerika počinje da ponovo izgleda kao Amerika i ulazi u leto radosti i slobode”, navela je Bela kuća.


октобар 2019 - Astra\nPredstavljena druga faza projekta Saveta Evrope “Horizontal Facility 2019-2022”\nJuče, 30. oktobra, Savet Evrope predstavio drugu fazu projekta „Horizontal Facility 2019-2022“ za Zapadni Balkan i Tursku, a koji sprovodi u saradnji sa Evropskom unijom. Ova zajednička inicijativa Evropske unije i Saveta Evrope omogućava korisnicima programa da sprovedu reformu u oblasti ljudskih prava, vladavine prava i demokratije.\nPredstavljen novi ALARM: Izveštaj o napretku Srbije u poglavljima 23 i 24 (april−septembar 2019)\nDanas je u Medija centru predstavljen poslednji prEUgovor ALARM: Izveštaj o napretku Srbije u poglavljima 23 i 24, koji zajedno izrađuje i objavljuje sedam organizacija civilnog društva koje čine koaliciju prEUgovor. Nalaze ovog izdanja, koje se odnosi na period april−septembar 2019, predstavili su Nemanja Nenadić (Transparentnost Srbija), Vanja Macanović (Autonomni ženski centar) i Saša Đorđević\nTribina o prevenciji u sklopu obeležavanja Evropskog dana borbe protiv trgovine ljudima\nASTRA svake godine obeležava Evropski dan borbe protiv trgovine ljudima, 18. oktobar. Ove godine sprovedeno je nekoliko aktivnosti u cilju osvetljavanja problema trgovine ljudima i podsećanja javnosti na njegovo postojanje, sisteme podrške za žrtve i modele prevencije. Sa tim ciljem, aktivistkinje Tima za podršku žrtvama ASTRE su 16. oktobra posetile Poljoprivredno-veterinarsku školu u Svilajncu, u\nU Beču je 10. i 11 oktobra, u organizaciji kancelarije UN za drogu i organizovani kriminal, održana radionica o načinima uključivanja civilnog, biznis sektora i univerziteta u novouspostavljeni mehanizam praćenja primene Konvencije ujedininjenih nacija protiv transnacionalnog organizovanog kriminala. Na prvom panelu direktorka ASTRE je prezentovala dvadesetogodišnje iskustvo u praćenju primene ove konvencije i drugih međunarodnih\n„Balkans ACT Now! – BAN III“ radionica za eksperte uključene u razvoj specifičnih indikatora kao dela instrumenta za praćenje\nASTRA je od 7. do 9. oktobra, u sklopu projekta BAN III – The Balkans ACT (Against Crime of Trafficking) Now!, organizovala radionicu namenjenu ekspertima iz regiona, koji su mapirani i angažovani od strane pet partnerskih organizacija. Cilj ove radionice bila je razmena informacija o tekućim procesima razvoja instrumenta za praćenje (monitoring tool) u svih\nSavet ministara ponovo reagovao povodom slučaja Jovanović vs. Srbija\nNa sastanku održanom prošle nedelje, u periodu između 23. i 25. septembra, Savet ministara Saveta Evrope doneo je još jednu odluku namenjenu Vladi Republike Srbije, a koja je deo procesa supervizije sprovođenja presude Evropskog suda u slučaju Jovanović protiv Srbije, donete marta 2013. godine, kada je ES utvrdio da je Srbija povredila pravo na privatnost


31.01.2019 u 15:53\nMagnezijum utiče na lučenje insulina\nMagnezijum ima veoma važnu ulogu u organizmu jer učestvuje u više od 350 metaboličkih procesa. Potrebe za ovim dragocenim mineralom povećavaju se u slučaju dugotrajnog stresa, bavljenja sportom, kod starijih osoba ali i kod obolelih od dijabetesa. Istraživanja pokazuju da magnezijum ima važnu ulogu u metabolizmu ugljenih hidrata, jer utiče na lučenje insulina, a nizak nivo magnezijuma u organizmu povezan je sa smanjenom osetljivošću na insulin. Današnja ishrana uključuje previše rafinirane hrane, a premalo one prirodno bogate magnezijumom. U skladu sa tim, čak i Svetska zdravstvena organizacija posebni značaj daje vodi kao važnom izvoru magnezijuma jer prirodne mineralne vode bogate ovim mineralom mogu na prirodan i jednostavan način da osiguraju njegovu neophodnu dnevnu dozu.\n24.01.2019 u 22:32\nTraka za bolji san\nZa sve one koji imaju problema sa nesanicom, možda rešenje problema leži u traci za glavu koja hladi. Kako prenosi „Dejli mejl”, izmišljen je novi uređaj koji sadrži traku za glavu kroz koju cirkuliše tečnost koja hladi, a nosi se noću. Ona pomaže da ljudi brže utonu u san i bolje spavaju. Studija je sprovedena na 106 pacijenata i pokazala je pozitivno dejstvo u borbi protiv nesanice. Ispitanici koji su nosili traku zaspali su u proseku tri minuta pre onih koji uopšte nemaju problema sa nesanicom.\n24.01.2019 u 18:26\nAlkohol povećava rizik od raka\nUnosom alkohola u telu nastaje štetna hemikalija koja može trajno da ošteti DNK matičnih ćelija, čime se povećava rizik od nastanka raka, zaključak je istraživanja britanskih naučnika, navodi Tanjug. „Pojedine vrste raka razvijaju se zbog oštećenja DNK u matičnim ćelijama. Iako se neka oštećenja događaju slučajno, naši nalazi ukazuju na to da unošenje alkohola povećava rizik od takve vrste oštećenja”, rekao je profesor molekularne biologije Ketan Patel, jedan od vodećih istraživača, prenosi Rojters. Istraživanje je sprovedeno na miševima, a naučnici su koristili analizu hromozoma i sekvenciranje DNK prilikom utvrđivanja štete nastale acetaldehidom, štetnom supstancom koja nastaje kada organizam razgrađuje alkohol. Miševima je davan razređen alkohol, nakon čega je vršena procena uticaja\n28.12.2018 u 14:00\nHemofarm fondacija dodelila stipendije najboljim studentima državnih fakulteta\nHemofarm fondacija uručila je ugovore o stipendiranju najboljim studentima državnih fakulteta i na događaju upriličenom u ovu čast, oprostila se od poslednje generacije stipendista. Tokom sledeće akademske 2018/2019. godine, osim finansijske pomoći podržani studenti će imati mogućnost da pohađaju Mentorski program i program letnje stručne prakse „Možeš i ti”. Iva Miljković, bivša stipendistkinja, a sada zaposlena u Hemofarm kompaniji, prima zahvalnicu za učešće u programu Hemofarm fondacije Osim dodele novih ugovora o stipendiranju, na ovom događaju sadašnji i budući stipendisti Hemofarm fondacije imali su priliku da čuju i završno predavanje u okviru „Mentorskog programa”. Predavanje na temu „Atlas humanih ćelija – Google mape ljudskog organizma” je održao Nemanja Marjanović, bivši\n13.12.2018 u 10:39\nDonacija Hemofarma zdravstvenim institucijama u Srbiji\nKompanija Hemofarm donirala je dodatnih 20 medicinskih kreveta Urgentnom centru Kliničkog centra Srbije, u vrednosti od 4,6 miliona dinara, koji će biti korišćeni u jedinici intenzivne nege Urgentnog centra. Kompanija je i prošle godine donirala medicinske krevete Urgentnom centru, u istoj vrednosti. „Hemofarm je jasno pokazao visoki stepen odgovornosti u partnerskom odnosu sa zdravstvenim ustanovama, a posebno sa Urgentnim centrom KCS. Poboljšanje uslova lečenja je glavni cilj Ministarstva zdravlja i ove ustanove, što je Hemofarm jasno prepoznao i već drugu godinu zaredom donira krevete koji će biti korišćeni tokom lečenja najtežih pacijenata u jedinicama intenzivnih nega. Iskreno se nadam da će ova uspešna saradnja i partnerski odnos, postati tradicija”, izjavio je povodom najnovije\n03.12.2018 u 12:41\nPrikupljeno pola tone plastičnih čepova u akciji „Sakupi humani čep”\nPovodom Međunarodnog dana osoba sa invaliditetom, Hemofarm fondacija uručila je oko pola tone plastičnih čepova vršačkom Udruženju paraplegičara i kvadriplegičara „Parakvad VŠ”, koje su sakupili zaposleni u ovoj kompaniji. Na ovaj način Fondacija je učestvovala u akciji „Sakupi humani čep”, pomažući kupovinu kolica i drugih ortopedskih pomagala za članove Udruženja. „Mnoge fizičke barijere mogu biti prebrođene ukoliko imamo adekvatna pomagala, te su ovakve akcije za nas od izuzetnog značaja. Članovi našeg udruženja dokazuju da osobe sa invaliditetom i te kako imaju svoje kvalitete, sposobnosti i znanja, kao i da u velikoj meri doprinose društvu u kome živimo”, istakao je predsednik Udruženja „Parakvad VŠ” Dragan Vitorović. Podsećajući na mnogobrojne prepreke sa kojima se osobe sa\n14.11.2018 u 23:44\nPeti rođendan Udruženja lekara – pisaca „Vidar”\nPoezija i proza su melem za lekare. Stihove i priče oni rado prenose na papir, a deo svog stvaralaštva članovi Udruženja lekara – pisaca „Vidar” iz naše zemlje i inostranstva predstavili su u Kući Đure Jakšića. Oni su na književno-muzičkoj večeri obeležili pet godina postojanja svog društva. Prva predsednica bila je dr Radmila Šehić, a sada tu funkciju ima dr Vesna Sekulić. Moderator je bila novinarka našeg lista Danijela Davidov Kesar. Ona je ponela i titulu počasnog člana Udruženja „Vidar”. U programu je učestvovalo dvadesetak lekara, specijalista i doktora nauka u različitim oblastima medicine. Inspiraciju za svoja dela ovi stručnjaci našli su u mnogim životnim temama. Za muzički intermeco bili su zaduženi Danka Stoiljković i trio Dragana Kitića.\n08.11.2018 u 15:30\nNa dijagnozu multiple skleroze čeka se 14 meseci\nMultipla skleroza je teška bolest od koje u Srbiji boluje više od 7.000 ljudi. Bolest je podmukla, nepredvidiva i napada u najproduktivnijem životnom periodu, a oboleli u Srbiji sa nestrpljenjem iščekuju da im postane dostupna savremenija i efikasnija terapija. Bolest se javlja obično između 20. i 40. godine života, ali se može manifestovati i u bilo kom životnom periodu. Žene obolevaju tri puta češće od muškaraca, a bolest napada isključivo centralni nervni sistem, mozak i kičmenu moždinu izazivajući oštećenja omotača oko nervnih vlakana. Zone zapaljenja u mozgu dešavaju se u žarištima prečnika oko pet milimetara i mogu da zahvate bilo koji deo centralnog nervnog sistema. Zbog toga nije lako postaviti dijagnozu, jer gotovo svaki simptom u neurologiji može da bude i pokazatelj multiple\n02.11.2018 u 15:12\nGledanje sveta istim očima\nPredstavljajući Izveštaj o održivom razvoju za 2017. godinu pod nazivom „Da se bolje razumemo i gledamo svet istim očima”, predstavnici kompanije Hemofarm ukazali su juče da su racionalno trošenje prirodnih resursa, uz ispravan odnos prema zajednici i zaposlenima, ključ odgovornog poslovanja u sadašnjosti i u budućnosti. „U svetu održivog razvoja kao kompanija svake godine se takmičite sami sa sobom, pokušavajući da iznova postignete bolje rezultate. Hemofarm je u tome uspeo i 2017. kada je oborio rekord u proizvodnji - u našim pogonima prošle godine proizvedeno je 5,5 milijardi tableta. Još važnije, postigli smo novi proizvodni rekord, a pride uspeli dalje da smanjimo utrošak energenata u proizvodnim procesima. Ova kompanija postoji skoro šest decenija i u bezbroj prilika pomogli smo\n15.08.2018 u 20:29\nLekar uhapšen zbog sumnje da je primao mito\nPolicija u Užicu uhapsila je D. A. (53), lekara Opšte bolnice u ovom gradu, zbog sumnje da je primio mito, saopšteno je iz Ministarstva unutrašnjih poslova. Pretpostavlja se da je ovaj lekar zahtevao i primio 570 evra kako bi prekinuo trudnoću pacijentkinji koja je bila u 17. nedelji trudnoće, što nije dozvoljeno. Krivična prijava podneta je protiv još četiri osobe zbog sumnje da su dali mito. Osumnjičenom D. A. određeno je zadržavanje, a protiv njega će Osnovnom javnom tužilaštvu u Užicu biti podneta i krivična prijava zbog sumnje da je počinio i krivično delo nedozvoljenog prekida trudnoće. U slučaju da se utvrdi da je doktor kriv i završi u zatvoru, reagovaće i Lekarska komora Srbije, jer je to jedna od situacija zbog čega se stručnjaku može oduzeti dozvola za rad. Licenca se maksimalno može\n16.05.2022 u 20:09\nAbortus – izborna šansa stranke Džozefa Bajdena\n16.05.2022 u 20:00\nPočasna „Zlatna palma” za Foresta Vitakera\n16.05.2022 u 19:58\n16.05.2022 u 19:48\nNa pitanje koliko imaš godina – tri odgovora


Vučić priprema teren za priznanje Kosova – Gerila\nGerila > Politika > Vučić priprema teren za priznanje Kosova\nobjavljeno na May. 07, 2019 u 8:41 am 07/05/2019\nPremijer Kosova Ramuš Haradinaj izjavio je da je upravo on taj koji je u Berlinu sačuvao suverenitet Kosova i zaustavio podelu, prenosi FoNet. Haradinaj je na skupu svoje stranke, Alijanse za budućnost Kosova, rekao da su suverenitet Kosova, ostvaren 17. februara 2008, „neki stavili na sto“ šefice evropske diplomatije Federike Mogerini, bez ikakvih uslova i dobijanja nečega zauzvrat. „Rečeno mi je da je podela Kosova gotova stvar, da moramo nešto da damo i da nam tamo neka brda na severu nisu potrebna“, rekao je Haradinaj, ali nije precizirao ko mu je to rekao. „Ako se nekome čini da je to što sam zaustavio podelu Kosova mala stvar, u šta sam uložio toliko energije i novca i izbegao mnoge zamke, istorija će ih uveriti da to nije tako“, naveo je Haradinaj i dodao da to nije bio mali posao, ali da on nije mogao da dozvoli podelu.